title: Mark Hunter

text: Hunter voitti kultaa kevyestä pariairokaksikosta vuoden 2008 kesäolympialaisista Pekingistä. Hän voitti samasta lajista hopeaa vuoden 2012 kesäolympialaisista Lontoosta. Molemmat olympiamitalit tulivat yhdessä Zac Purchasen kanssa. Hunter ja Purchase ovat saavuttaneet kevyestä pariairokaksikosta kaksi MM-kultaa vuosilta 2010 ja 2011 sekä yhden MM-pronssin vuodelta 2007. Vuonna 2011 Hunter valittiin Britannian vuoden olympiaurheilijaksi. Hän ilmoitti uransa päättymisestä heinäkuussa 2013.


title: Mark Hunter

text: Hunterista tuli Brittiläisen imperiumin ritarikunnan jäsen (MBE) uutenavuotena 2009.


title: Josip Đerđa

text: Josip Đerđa (myös nimellä Giuseppe Gjergja ja sukunimillä Gjergja, Djerdja ja Giergia; s. 24. marraskuuta 1937 Zadar, Jugoslavian kuningaskunta) on kroatialainen kilpauransa päättänyt koripalloilija ja koripallovalmentaja.


title: Josip Đerđa

text: Đerđa edusti Jugoslavian maajoukkuetta Rooman 1960 ja Tokion 1964 kesäolympialaisissa, joissa maa sijoittui kuudenneksi ja seitsemänneksi. Hän saavutti Jugoslavian maajoukkueessa MM-hopeaa Brasiliassa 1963 ja Uruguayssa 1967 sekä EM-hopeaa Neuvostoliitossa 1965.


title: Josip Đerđa

text: Đerđa valmensi itsenäistyneen Kroatian maajoukkueen MM-pronssille Kanadassa 1994.


Second Psychedelic Coming: The Aquarius Tapes on suomalaisen psykedeelisen rockin yhtyeen Jess and the Ancient Onesin toinen studioalbumi, joka julkaistiin 4. joulukuuta 2015. Albumi on yhtyeen ensimmäinen ilman kitaristi Von Strohia.


title: Second Psychedelic Coming: The Aquarius Tapes

text: Albumi debytoi Suomen virallisen listan sijalla 43, mutta nousi seuraavalla listaviikollaan sijalle 21.


text: Yhtye julkaisi 12. lokakuuta 2015 musiikkivideon kappaleesta "In Levitating Secret Dreams", joka julkaistiin singlenä 6. marraskuuta 2015. Kappale kunnioittaa LSD:n keksijää Albert Hofmannia. Kappale "Samhain" julkaistiin Halloweenina Soundcloud-suoratoistopalvelun kautta.


text: Kaikki kappaleet säveltänyt ja sanoittanut Thomas Corpse.


title: NK Osijek

text: Nogometni Klub Osijek on jalkapalloseura Osijekin kaupunista Itä-Kroatiasta. Seura pelaa Kroatian korkeimmalla sarjatasolla 1. HNL:ssä, jossa on pelannut sarjan perustamisesta lähtien. Joukkueen kotistadion on Stadion Gradski vrt. Seura on voittanut kertaalleen Kroatian cupin vuonna 1999.


title: James Ellington

text: James Ellington (s. 6. syyskuuta 1985 Lewisham, Lontoo) on brittiläinen pikajuoksija, joka kilpailee 100 ja 200 metrillä. 179 senttimetriä pitkä ja 81 kilogrammaa painava Ellington edustaa Newham and Essex Beaglesia ja hänen valmentajaan toimii Rana Reider.


title: James Ellington

text: Alle 23-vuotiaiden EM-kilpailuissa 2007 Ellington saavutti kultaa 4 × 100 metrin viestissä.


title: James Ellington

text: Ellington oli mukana vuoden 2012 kesäolympialaisissa Lontoossa, jossa hän jäi 200 metrillä alkueriin. Vuoden 2014 EM-kilpailuista Ellington saavutti kultaa pikaviestistä. Saman vuoden Kansainyhteisön kisoissa Ellington saavutti Englannin edustajana hopeaa pikaviestistä. Amsterdamin EM-kilpailuissa 2016 Ellington sijoittui 100 metrillä viidenneksi ja voitti kultaa Britannian joukkueessa 4×100 metrin viestissä. Rio de Janeiron olympialaisissa hän jäi 100 metrillä alkueriin ja juoksi viidenneksi sijoittuneessa Britannian pikaviestijoukkueessa.


title: James Ellington

text: Ellington on saavuttanut urallaan kolme Timanttiliigan osakilpailuvoittoa.


title: James Ellington

text: Ellington loukkaantui vakavasti tammikuussa 2017 Teneriffalla sattuneessa liikenneonnettomuudessa. Väärällä puolella tietä ajanut turisti törmäsi moottoripyörällä liikkuneeseen Ellingtoniin. Häneltä murtui onnettomuudessa molemmat sääret, sekä lisäksi lantio, pohjeluu ja silmäpohjaluu.


title: Fabula

text: Fabula on sähkökirjojen lukemiseen tarkoitettu sovellus. Fabula perustettiin vuonna 2013 nimellä Fastr. Sovellus keskittyi aluksi nopeuslukemiseen. Sittemmin liikeidea muutettiin ja Fabula erikoistui jakelemaan sähkökirjoja asiakkaille kuukausimaksua vastaan. Fabula on perustettu ja kirjoilla Suomessa, mutta aloitti toimintansa Latvian markkinoilta. Suurin syy tähän oli, että perustajatiimissä oli pelkästään Latvialaisia. Fabula onnistui tuplaamaan sähkökirjamarkkinat Latviassa. 19. kesäkuuta 2015 Fabula keräsi 450 000 euroa sijoituksina muun muassa Suomesta, Ruotsista ja Yhdysvalloista. Tällä hetkellä Fabula tähtää Suomen ja Viron markkinoille. Sovelluksen voi ladata Android-kaupoista ja Applen sovelluskaupasta. Sovellus toimii 6 eri kielellä.


title: Kroatian cup

text: Kroatian cup () on vuosittain järjestettävä miesten jalkapalloturnaus. Se on Kroatian jalkapalloliiton alainen turnaus. Turnaus on perustettu vuonna 1992 Kroatian itsenäistyttyä Jugoslaviasta. Turnauksen menestynein joukkue on NK Dinamo Zagreb 13 mestaruudella. Toiseksi menestynein joukkue on HNK Hajduk Split kuudella mestaruudellaan.


title: Aleksandar Petrović (koripalloilija)

text: Aleksandar Petrović (s. 16. helmikuuta 1959 Šibenik, Kroatian ST, Jugoslavia) on kroatialainen koripallovalmentaja ja kilpauransa päättänyt, Jugoslaviaa edustanut koripalloilija. Dražen Petrović oli hänen pikkuveljensä.


title: Aleksandar Petrović (koripalloilija)

text: Petrović kuului Jugoslavian maajoukkueeseen, joka voitti olympiapronssia Los Angelesissa 1984, MM-pronssia Kolumbiassa 1982 ja Espanjassa 1986 sekä EM-pronssia Kreikassa 1987. Hän edusti pääosin Jugoslavian kroatialaisia seurajoukkueita mutta pelasi myös muun muassa Italiassa.


title: Aleksandar Petrović (koripalloilija)

text: Kroatian itsenäistymisen aikoihin Petrović lopetti pelaajauransa ja siirtyi valmentajaksi. Hän valmensi muun muassa kroatialaisia seurajoukkueita, Espanjassa ja liettualaista BC Lietuvos Rytasia. Maajoukkueista Petrović valmensi Bosnia ja Hertsegovinaa sekä Kroatiaa, jonka päävalmentajana hän voitti EM-pronssia Kreikasta 1995.


title: Sosiologipäivät

text: Sosiologipäivät on Suomessa järjestettävä vuotuinen, kotimainen konferenssi sosiologian tieteenalalla. Tapahtumaan osallistuu vuosittain viitisensataa sosiaali- ja ihmistieteiden tutkijaa ja opiskelijaa. Sosiologipäivät järjestetään tavallisesti maaliskuussa. Sosiologipäivien järjestämispaikka on perinteisesti kiertänyt suomalaisten yliopistokaupunkien välillä. Tapahtuman järjestää Westermarck-seura.


title: Sosiologipäivät

text: Sosiologipäivien työryhmissä tutkijoilla on mahdollisuus esitellä omia tutkimuksiaan ja saada niistä palautetta. Sosiologipäivillä alalla työskentelevillä on mahdollisuus saada läpileikkaus siitä, mitä tieteenalalla kotimaassa tapahtuu. Päivien yleisluennot ja -keskustelut valistavat ajankohtaisista kysymyksistä. Nuorille tutkijoille sosiologipäiviin osallistuminen on matalan kynnyksen konferenssiosallistumista, joka valmentaa kansainvälisiin konferensseihin.


title: Aleksandar Petrović

text: Aleksandar Petrović -nimisiä henkilöitä ovat:


title: 2. HNL

text: 2. HNL (, monesti Druga HNL) on Kroatian miesten jalkapallon toiseksi korkein sarjataso. Ensimmäinen kausi pelattiin vuonna 1992. Sarjan järjestää Kroatian jalkapalloliitto.


title: Pajulahden Seikkailupuisto

text: Pajulahden Seikkailupuisto on Liikuntakeskus Pajulahdessa Nastolassa sijaitseva seikkailupuisto. Puisto koostuu kahdesta harjoitteluradasta ja neljästätoista eritasoisesta varsinaisesta seikkailuradasta. Puistossa on 177 tehtävää ja elementtiä 2.4 km:n matkalla. Elementtien ja tehtävien määrä huomioiden Pajulahden Seikkailupuisto on Suomen suurin. Radoilta löytyy mm. kaksi 125 m pitkää liukua, tynnyrisilta, kiipeilyseinä, verkkoja, apinatikkaat ja Pajulahtea varten erityisesti suunnitellut Pajuketun sekä Petteri-poron ylitys. Ikäsuositus Pajulahden seikkailupuiston radoille on +6 vuotta ja pituusraja 120 cm.


title: Pajulahden Seikkailupuisto

text: Pajulahden Seikkailupuistolle on tehty standardin SFS-EN 15567-1 mukainen riippumaton TUV A-Tyypin tarkastus ja puisto on CE tyyppihyväksytty. Puiston ohjaajat ovat saaneet ERCA:n (European Ropes Course Association) virallisen seikkailupuisto-ohjaajan ja pelastajan koulutuksen. Asiakasvarusteina käytetään kokovartalovaljaita, älysulkurenkaita ja kypärää.


title: Pajulahden Seikkailupuisto

text:
Pajulahden Seikkailupuistossa voidaan toimia läpi vuoden mutta sää asettaa seikkailulle tiettyjä rajoituksia. Toiminnan keskeyttämisen perusteita ovat ukonilma ja voimakas tuuli yli 6 Boforia = navakka tuuli 10,8–13,8 m/s. Lisäksi puiston toiminnan pakkasraja on -10 C°
Työnimeltään "Pajuketun Seikkailupuisto"-projektin juuret ovat 2013 tammikuussa alkaneessa strategiatyössä. Itse puisto valmistui huhtikuussa 2015. Tilauskäyttöön puisto otettiin toukokuussa 2015 ja varsinaiseen asiakaskäyttöön 1.6.2015. Puiston avajaisia vietettiin 14.6.2015 ja sen vihki käyttöön nastolalainen formulakuski Valtteri Bottas.


title: D. G. Astley

text: Delaval Graham L’Estrange Astley (7. joulukuuta 1868 – 17. toukokuuta 1951) oli brittiläinen curlinginpelaaja ja olympiavoittaja. Astley työskenteli siviilissä Britannian armeijassa.


title: D. G. Astley

text: Astley kuului Ison-Britannian curlingjoukkueeseen historian ensimmäisissä talviolympialaisissa vuonna 1924 Chamonix'ssa. Hän oli varamiehenä Ison-Britannian kultaa saavuttaneessa joukkueessa. Astley pelasi myös Ruotsin joukkueen paidassa hopean ratkaisseessa ottelussa isäntämaa Ranskaa vastaan. Ottelu päättyi Ranskan voittoon. Kansainvälisen olympiakomitean asiakirjojen mukaan Astley on historian ainoa henkilö, joka on voittanut samassa olympiakilpailussa kultaa ja hopeaa.


title: D. G. Astley

text: Astley kuoli 82-vuotiaana toukokuussa 1951.


title: Poliittisen talouden tutkimuksen seura

text: Poliittisen talouden tutkimuksen seura ry perustettiin kesällä 2013. Seuran tarkoituksena on edistää valtakunnallisesti poliittisen talouden tutkimusta ja opetusta, sekä poliittisesta taloudesta käytävää keskustelua. Seuran puheenjohtajana toimii dosentti Teppo Eskelinen. Seuran puheenjohtajana toimi vuosina 2013-16 Hankenin apulaisprofessori Ville-Pekka Sorsa.


title: Poliittisen talouden tutkimuksen seura

text: Poliittisen talouden tutkimusta, opetusta ja asiantuntemusta löytyy monien tieteenalojen piiristä käytännössä kaikista kotimaisista yliopistoista. Suomalaisissa yliopistoissa ei kuitenkaan ole opetettu poliittista taloutta järjestelmällisesti, eikä poliittisen talouden tutkijoilla ole seuran perustamiseen mennessä ollut omaa yhteistyöfoorumia.


title: Poliittisen talouden tutkimuksen seura

text: Seura julkaisee keskustelun edistämiseksi tieteellistä aikakauslehteä nimeltään Poliittinen talous, järjestää tieteellisiä seminaareja ja muita keskustelutilaisuuksia, edistää poliittisen talouden tutkijoiden kotimaista ja kansainvälistä verkostoitumista sekä pyrkii edistämään poliittisen talouden opetusta ja tutkimusta kotimaissa yliopistoissa.


title: Poliittisen talouden tutkimuksen seura

text: Seuran tarkoituksena on yhdistää alan tutkimuksen ja opetuksen parissa toimivia ihmisiä kansallisesti ja maailmanlaajuisesti sekä edistää järjestelmällisesti poliittisen talouden alan opetusta ja tutkimusta koko Suomessa.


title: Steve Guerdat

text: Steve Guerdat (s. 10. kesäkuuta 1982 Bassecourt) on sveitsiläinen esteratsastaja ja olympiavoittaja. Guerdat on 183 senttimetriä pitkä ja painaa 70 kilogrammaa.


title: Steve Guerdat

text: Guerdat saavutti yksilökilpailun olympiakultaa hevosellaan "Nino des Buissonnets" vuoden 2012 kesäolympialaisista Lontoosta. Vuoden 2008 kesäolympialaisista Guerdat ja "Jalisca Solier" saavuttivat joukkuekilpailun pronssia. Guerdat oli mukana myös vuoden 2004 kesäolympialaisissa. EM-kilpailuista Guerdat on saavuttanut joukkuekilpailun kultaa vuodelta 2009, hopeaa vuodelta 2005 ja pronssia vuodelta 2003. Guerdat on valmentanut muun muassa Formula 1 -kuljettaja Kimi Räikkösen ex-vaimoa Jenni Dahlmania.


title: Steve Guerdat

text: Myös Guerdat'n isä Philippe Guerdat on esteratsastaja, joka kilpaili kaksissa kesäolympialaisissa.


title: Christer Pursiainen

text: Christer Pursiainen (s. 18. joulukuuta 1959) on suomalainen valtiotieteen tohtori ja Helsingin yliopiston kansainvälisten suhteiden dosentti, joka on kirjoittanut useita Venäjän ja Neuvostoliiton historiaa ja politiikkaa käsitteleviä teoksia.


title: Christer Pursiainen

text: Pursiainen työskenteli kymmenen vuoden ajan 1980-luvulla ja 1990-luvun alussa sähköasentajana ja tulkkina Suomessa ja Venäjällä. Hän valmistui valtiotieteen maisteriksi Turun yliopistosta 1991 ja oli sitten Ulkopoliittisen instituutin tutkijana ja erikoistutkijana vuosina 1995–2000 ja väitteli valtiotieteen tohtoriksi Helsingin yliopistossa vuonna 1998. Tämän jälkeen Pursiainen on toiminut Helsingin yliopiston Aleksanteri-instituutin vt. johtajana 2000–2001, Pohjoismaiden ministerineuvoston Tukholmassa sijaitsevan Nordregio-instituutin vanhempana tutkijana 2001–2003 sekä 2006–2007, Euroopan komission Moskovassa sijaitsevan Russian-European Centre for Economic Policyn eli RECEP:in EU–Venäjä-suhteiden avainasiantuntijana 2004–2005 ja alueellisista turvallisuusverkostoista vastanneena vanhempana neuvonantajana Itämeren valtioiden neuvoston sihteeristössä Tukholmassa 2008–2012.


title: Christer Pursiainen

text: Viimeksi Pursiainen on toiminut vuosina 2012–2014 kriittisen infrastruktuurin suojelua tutkineena vanhempana tiedemiehenä Italian Isprassa sijaitsevassa Euroopan komission Joint Research Centre (JRC) -tutkimuslaitoksessa ja vuodesta 2014 yhteiskuntaturvallisuuden ja ympäristöasioiden professorina Tromssan yliopistossa Norjassa.


title: Christer Pursiainen

text: Pursiainen on kirjoittanut muun muassa ensimmäisen suomenkielisen laajan elämäkerran Lev Trotskista sekä Neuvostoliiton hajoamista ja Venäjän uudelleensyntymistä käsitelleen teoksen "Venäjän idea, utopia ja missio". Hän on kirjoittanut myös raamatunhistoriallisen, apokryfikirjoihin perustuvan tieteisromaanin "Enok, seitsemäs Adamista" ja viimeksi yhdessä Tuomas Forsbergin kanssa ulkopolitiikan teoriaa käsittelevän kirjan "Ulkopolitiikkaa norsunluutornista".


title: Carlo Chendi

text: Angelo Carlo Chendi (s. 10. heinäkuuta 1933) on italialainen sarjakuvapiirtäjä ja yksi tunnetuimmista ja tuotteliaimmista italialaisista Disney-taiteilijoista. Hän on kirjoittanut vuodesta 1952 lähtien satoja tarinoita Disneyn hahmoista.


title: Carlo Chendi

text: Hän muutti jo nuorella iällä Rapallon Ferrarasta Liguriaan, jossa hän aloitti uransa sarjakuvataiteilijana, ja hänestä tuli yksi niin sanotun Rapallon koulun pilareista, maestro Luciano Bottaron ja ystävänsä Giorgio Rebuffin ohella.


title: Väinö Granlund

text: Väinö Granlund voi tarkoittaa ainakin seuraavia henkilöitä:


title: Eredivisien kausi 2015–2016

text: Eredivisien kausi 2015–2016 on järjestyksessään Eredivisien 60. kausi. Kausi alkaa 7. elokuuta 2015 ja päättyy 8. toukokuuta 2016. PSV lähtee kauteen hallitsevana mestarina. PSV voitti kauden päätteeksi historiansa 23. mestaruuden.


title: Eredivisien kausi 2015–2016

text: Yhteensä 18 joukkuetta pelaa tulevalla kaudella sarjassa. Parhaat viisitoista joukkuetta kaudelta 2014–2015, kaksi sarjakarsintapaikan voittajaa ja Eerste divisien kauden 2014–2015 mestari.


title: Eredivisien kausi 2015–2016

text: NEC, Eerste Divisien kauden 2014–2015 mestari ja Roda JC Kerkrade palasivat yhden kauden tauon jälkeen takaisin sarjaan. Toinen playoff voittaja, De Graafschap palaa sarjaan kolmen vuoden tauon jälkeen.


title: Hankikorri

text: Hankikorri ("Taeniopteryx nebulosa") on rantusiipikorrien heimoon kuuluva laji. Sillä on erittäin pitkät tuntosarvet ja perälisäkkeet. Takaruumiissa on okaita. Kidukset sijaitsevat lähellä raajoja. Kotelosta kuoriutuminen tapahtuu jäiden lähdön jälkeen. Hankikorri lentää aurinkoisella säällä. Sitä esiintyy virtaavissa vesissä vesikasvillisuuden seassa.


title: Formidabile-luokka

text: Formidabile-luokka oli Italian kuninkaallisen laivaston kahden aluksen muodostama panssarikorvettiluokka. Luokan alukset olivat Italian laivaston ensimmäiset ironcladit.


title: Formidabile-luokka

text: Alukset tilattiin Ranskasta Conte di Cavourin ollessa laivastoministerinä ja ne suunniteltiin alun perin panssaroiduiksi kelluviksi pattereiksi rannikkopuolustuksen tueksi. Alukset muutettiin ennen valmistumista panssarikorveteiksi, jolloin ne soveltuivat myös avomerellä käytäviin taisteluihin. Muutostöiden seurauksena alusten aseistus väheni kolmestakymmenestä kahteenkymmeneen tykkiin.


title: Formidabile-luokka

text: Alusten kylkien suojana oli 4,3 tuuman rautalevyt. Alukset oli takiloitu kolmimastoisiksi kuunareiksi. Vuosina 1872-1873 alusten kattilat vaihdettiin ja vuonna 1878 aseistukseksi muutettiin kahdeksaksi kahdeksan tuuman tykiksi.


title: Mies parvekkeella

text: Mannen på balkongen (suom. "Martin Beck: Mies parvekkeella" ja "Beck: Mies parvekkeella", televisioesityksissä käytettyjä nimiä) on ruotsalais-saksalainen yhteistuotantoelokuva vuodelta 1993, jonka on ohjannut Daniel Alfredson. Käsikirjoittajat ovat Daniel Alfredson ja Jonas Cornell. Elokuva on neljäs, jossa näyttelevät Gösta Ekman Martin Beckin roolissa ja Rolf Lassgård Gunvald Larssonin roolissa, ja sen ensi-ilta oli 26. marraskuuta 1993.


title: Mies parvekkeella

text: Sarjamurhaaja pitää Tukholmaa otteessaan. Hän hyökkää pikkutyttöjen kimppuun, raiskaa heidät ja murhaa raa'asti Tukholman puistoissa. Rikoskomisario Martin Beck ja hänen ryhmänsä tutkivat pimeässä kahta uhria ilman tietoa epäillystä. Tapauksilla on kaksi todistajaa, kolmevuotias poika, joka puhui tekijän kanssa, ja ryöstäjä joka pahoinpitelee vanhoja naisia. Ilmenee että ryöstäjä on tehnyt yhden ryöstänsä samalla hetkellä kuin raiskaaja on ollut samassa paikassa. Poliiseilla ei ole muuta tietolähdettä tyttöjen murhalle kuin vaarallinen ryöstäjä, josta ei toistaiseksi tiedetä mitään...


title: Mies parvekkeella

text: Elokuva kuuluu ruotsalais-saksalaisiin yhteistuotantoihin, joiden päähenkilönä on Martin Beck poliisina. Muut elokuvat ovat "Roseanna" (1993), "Brandbilen som försvann", "Polis, polis, potatismos", "Polismördaren" ja "Stockholm Marathon". Monien kriitikkojen ja katsojien mielestä on "Mannen på balkongen" on Gösta Ekmanin ehdottomasti paras roolisuoritus Martin Beckinä. Elokuva sai Guldbagge-palkinnon parhaasta käsikirjoituksesta (Jonas Cornell ja Daniel Alfredson) Guldbaggegaalassa 1994. Gösta Ekman oli myös ehdokkaana parhaaksi miesnäyttelijäksi roolistaan Martin Beckinä, ja elokuva oli ehdokkaana parhaaksi elokuvaksi (Hans Lönnerheden) ja parhaasta kuvauksesta (Peter Mokrosinski). Monet katsojat ja kriitikot ovat myös sitä mieltä että "Mannen på balkongen" on paras elokuva Ekmanin Beck-elokuvista.


title: Mies parvekkeella

text: Svensk filmindustri päätti vuonna 2005 julkaista dvd:nä kaikki Beck-elokuvat joissa Gösta Ekman näyttelee Martin Beckiä Beck-boxina nimellä "BECK x 6" entistettyinä versioina: "Roseanna", "Brandbilen som försvann", "Polis, polis, potatismos", "Mannen på balkongen", "Polismördaren", "Stockholm Marathon". Boksi julkaistiin 2005, mutta sen jälkeen ne on julkaistu mös erillisinä.


title: RN Re Umberto

text: RN Re Umberto () oli Italian kuninkaallisen laivaston vuonna 1888 vesillelaskettu Re Umberto -luokan predreadnought-taistelulaiva.


title: RN Re Umberto

text: Alus tilattiin Regio Cantiere di Castellammare di Stabialta Castellammare di Stabiasta ja sen köli laskettiin 10. heinäkuuta 1884. Alus laskettiin vesille 17. lokakuuta 1888 ja se otettiin palvelukseen 16. helmikuuta 1893.


title: RN Re Umberto

text: Alus poistettiin alusluettelosta vuonna 1920.


title: Vastatapahtuma

text: Vastatapahtuma eli komplementtitapahtuma () tai joskus vain vastatapaus on yksi todennäköisyyslaskennassa peruskäsitteistä. Annetun tapahtuman vastatapahtumalla tarkoitetaan tilannetta, jossa kyseinen tapahtuma ei toteudu. Jos jonkin tapahtuma todennäköisyys on A, sen vastatapahtuman todennäköisyys on 1 – A.


title: Vastatapahtuma

text: Jokainen kysymykseen tuleva tapahtuma, jolle todennäköisyys voidaan määrittää, koostuu tietystä joukosta satunnaisilmiön alkeistapauksia, ja vastatapahtuma muodostuu satunnaisilmiön perusjoukon kaikista muista alkeistapauksista. Tapahtuman formula_1 vastatapahtumaa merkitään yleensä formula_2 , formula_3, formula_4 tai formula_5 .


title: Vastatapahtuma

text: Vastatapahtuma voidaan merkitä joukko-opin käsittein formula_6 Määritelmä tekee tapahtumasta ja vastatapahtumasta erilliset tapahtumat.


title: Vastatapahtuma

text: Tapahtuman alkeistapauksia voidaan kohdella joukon alkioina. Joukot, jotka jakavat perusjoukon kahteen osaan, ovat toisilleen komplementit joukot. Joukon formula_1komplementtijoukko formula_4 määritellään formula_9 Jos tapahtuma on tyhjä joukko, on sen vastatapahtuma perusjoukko, ja päinvastoin: formula_10 ja vastaavasti formula_11 Nopanheitossa tapahtuman "vähintään nelonen" vastatapahtuma olisi "korkeintaan kolmonen" eli formula_12 Tapahtuma ja vastatapahtuma muodostavatkin yhdessä perusjoukon: formula_13 luonnollisella tavalla.


title: Vastatapahtuma

text:
Todennäköisyys, että alkeistapaus formula_14 kuuluu perusjoukkoon formula_15 on yksi. Samasta syystä voidaan sanoa, että alkeistapaus kuuluu varmuudella aina tapahtumaan tai vastatapahtumaan, sillä perusjoukko muodostuu niistä. Silloin on
Silloin vastatapahtuman formula_2 todennäköisyys on


title: Packard Twelve

text: Packard Twelve on vuosina 1932–1939 valmistettu 12-sylinterinen loistoauto. Ensimmäisenä valmistusvuonna 1932 mallinimi oli "Twin Six", joka pian muutettiin pian Twelveksi V12-moottorin mukaan. Packard Twelve-mallia valmistettiin yhteensä 5811 kappaletta kaikki korimallit yhteenlaskien.


title: Packard Twelve

text: Twelven korimalleja oli paljon, ja Packardin autotehtaan lisäksi eri koritehtaat valmistivat erikoiskoreja asiakkaan tilauksen mukaisesti. Erikoiskorien kysyntä kuitenkin väheni 1930-luvun edetessä.


title: Packard Twelve

text: Jarruina ovat kaikissa pyörissä rumpujarrut. Jarrutehostin on vakiovaruste. Vuonna 1937 Twelven mekaaniset jarrut vaihtuivat nestetoimisiksi. Edessä on erillisjousitus ja takana jäykkä akseli pitkittäisin lehtijousin.


title: Packard Twelve

text: Auto painaa yli 2000 kiloa. Painonsa ja kokonsa vuoksi Twelve ei ole kaupunkiajossa parhaimmillaan, mutta maantieajossa Twelve on hyvä ajettava voimakkaan moottorinsa vuoksi. Huippunopeus vaihtelee vuosimallista ja moottorista riippuen 85–100 mph eli 137–161 km/t.


title: Packard Twelve

text: Twelven 7,3 litran moottori on 12-sylinterinen V-moottori sivuventtiilein. Suurin teho on 119 kW eli 160 anglosaksista hevosvoimaa. Moottorin koko kasvoi vuonna 1935 473 kuutiotuumaan eli 7,75 litraan ja suurin teho 130,5 kilowattiin (175 hv) kierrosluvulla 3200 r/min. Vaihteita on kolme, joista 2 ja 3 ovat synkronoituja. Ykkönen on synkronoimaton.


title: RN Sicilia (1891)

text: RN Sicilia () oli Italian kuninkaallisen laivaston vuonna 1891 vesillelaskettu Re Umberto -luokan pre-dreadnought-taistelulaiva.


title: RN Sicilia (1891)

text: Alus tilattiin Venetsian laivastontelakalta, missä köli laskettiin 3. marraskuuta 1884. Alus laskettiin vesille 6. heinäkuuta 1891 ja liitettiin laivastoon 4. toukokuuta 1895.


title: RN Sicilia (1891)

text: Alus poistettiin alusluettelosta vuonna 1923.


title: Master of Wine

text: Master of Wine on englantilaisen Masters of Wine -instituutin myöntämä viinialan tutkinto. Se myönnetään henkilölle, joka on kokeen perusteella osoittanut syvällistä tuntemusta kaikesta viiniin liittyvästä sekä kykyä viestiä selkeästi. Vuosien 1953 ja 2015 välillä tutkinto on myönnetty yli 370 henkilölle 24 eri maasta. Suurin osa Master of Wineistä on ollut miehiä, mutta vuonna 2014 valituista suurin osa oli naisia. Nuorin on ollut 25-vuotias. Suomalaisia tutkinnon suorittaneita ovat Essi Avellan (2006), Tuomas Meriluoto (2009) ja Taina Vilkuna (2015).


title: Master of Wine

text: Master of Wine -kokeeseen kuuluu teoriakoe, käytännön koe sekä tutkielma. Käytännön koe koostuu viininmaistelusta sokkona. Teoriakokeessa kysytään viinin tuotannosta ja käsittelystä, viinitaloudesta sekä nykyaikaan liittyvistä asioista. Tutkielma on kymmenen tuhannen sanan raportti, joka perustuu omaan tutkimukseen. Kokeen arvostelee paneeli, johon kuuluu muita Master of Wineja sekä viinikauppiaita. Kokelaan täytyy myös sitoutua instituutin ohjesääntöön.


title: Vihaan kyllästynyt

text: ”Vihaan kyllästynyt” on Haloo Helsinki! -yhtyeen kappale yhtyeen viidenneltä albumilta "Kiitos ei ole kirosana". Kappale julkaistiin albumin toisena singlenä. 3. lokakuuta 2014 albumin julkistamisen yhteydessä. Kappaleen on säveltänyt yhtyeen kitaristi Leo Hakanen ja sen on sanoittanut solisti Elli.


title: Vihaan kyllästynyt

text: Kappaleen musiikkivideo julkaistiin 2. lokakuuta 2014 yhtyeen Vevo-kanavalla YouTubessa. Sami Joensuun ohjaama video on kuvattu Bulgariassa Buzludža-monumentin ympäristössä. Kuvaustiimi sai rakennukseen poikkeuksellisen kuvausluvan, sillä rakennus on sortumavaarassa.


title: Sega Mega Drive Ultimate Collection

text: Sega Mega Drive Ultimate Collection (joillain markkina-alueilla Sonic’s Ultimate Genesis Collection) on PlayStation 3:lle ja Xbox 360:lle vuonna 2009 julkaistu videopelikokoelma. Se sisältää 49 aiemmin pääasiassa Sega Mega Drive -konsolille julkaistua peliä 720p-teräväpiirtoversioina, muun muassa Sonic the Hedgehog -sarjan.


title: Erilliset tapahtumat

text: Erilliset tapahtumat eli toistensa poissulkevat tapahtumat on todennäköisyyslaskennassa peruskäsite. Kukin tarkasteltava tapahtuma muodostuu satunnaisilmiön alkeistapauksista formula_1, joita voi olla vain satunnaisilmiön perusjoukkoon formula_2 kuuluvat alkeistapaukset. Alkeistapauksella formula_3 on kolme vaihtoehtoa: se kuuluu tapahtumaan formula_4 tai tapahtumaan formula_5 tai ei kumpaakaan formula_6. Jos alkeistapaus formula_1 kuuluu sekä tapahtumaan formula_8 että formula_9, eivät tapahtumat ole erilliset niiden yhteisen alkeistapauksen vuoksi. Ellei tapahtumilla ole yhtään yhteistä alkeistapausta, ovat ne "erilliset tapahtumat".


title: Erilliset tapahtumat

text:
Mikäli tapahtumat formula_8 ja formula_9 ovat erilliset, saadaan todennäköisyys sille, että alkeistapaus kuuluu yhdistettyyn tapahtumaan
Jos tapahtumat eivät ole täysin erilliset, tulee vastaava todennäköisyys laskea
missä erotuksessa on huomioitu yhteiset alkeistapaukset formula_14 vähentämällä ne kertaalleen pois. Muuten ne olisi huomioitu kummankin tapahtuman todennäköisyydessä kaksi kertaa.


title: Erilliset tapahtumat

text:
Eksklusiivinen tai eroaa inklusiivisesta taista, joka käsiteltiin juuri edellä, siinä, että nyt "tai" tarkoittaa vain jompaakumpaa tapahtumaa. Yhdistetty tapahtuma ei silloin sisällä alkeistapauksia, jotka kuuluvat kumpaankin tapahtumaan. Jos tapahtumat ovat erillisiä, tulee todennäköisyys laskea "erillisten tapahtumien yhteenlaskusäännöllä", mutta jos ne eivät ole erilliset, lasketaan todennäköisyys
Erotuksessa poistetaan yhteiset alkeistapaukset kahdesti, mikä varmistaa niiden puuttumisen yhdistetystä todennäköisyydestä.


title: Erilliset tapahtumat

text: Kun tarkastelussa on useita tapahtumia formula_16 on erillisyyskysymys mutkikkaampi. Niiden tapahtumien kesken, jotka ovat erillisiä keskenään, lasketaan todennäköisyys


title: Erilliset tapahtumat

text: Niiden tapahtumien kesken, jotka eivät ole erillisiä keskenään, lasketaan todennäköisyys yleisen unionin avulla


title: RNK Split

text: Radnički Nogometni Klub Split on jalkapalloseura Splitin kaupungista. Seura pelaa Kroatian korkeimmalla sarjatasolla 1. HNL:ssä. Seura pelaa kotiottelunsa Stadion Park Mladežilla. Seura on voittanut maansa toiseksi korkeimman sarjatason 2. HNL:n kolmesti 1997, 1998 ja 2010.


title: RNK Split

text: "Tilanne 29. heinäkuuta 2015"


title: Helenelunds IK

text: Helenelunds IK on tukholmalainen jääpallojoukkue, joka pelaa kaudella 2015-2016 Allsvenskanissa sen pohjoislohkossa.


title: Helenelunds IK

text: Helenelunds IK perustettiin vuonna 1928 alun perin IK Stjärnan-nimellä, mutta seura vaihto nimekseen Helenelunds IK vuonna 1929. Seuran toiminta-alue on Tukholman pohjoispuoolinen Sollentunan alue.


title: Helenelunds IK

text: Seuran lajeja ovat olleet yleisurheilu, nyrkkeily, jääpallo, jalkapallo ja hiihto. Myöhemmin myös jääkiekko ja pöytätennis. 1990-luvulla lajeihin tuli vielä salibandy. Nykyään seura on keskittynyt jääpalloon. Seura jakautui 1990-luvulla Helenelunds IK Footboll- ja Helenelunds IK Bandy-seuroiksi. Helenelunds IK Football yhdistyi edelleen IFK Sollentunan kanssa vuonna 2008 ja muodosti Sollentuna Fotboll IF:n ja jatkofuusioiden myötä Sollentuna FK:ksi.


title: Helenelunds IK

text: Helenelunds IK pelasi ensimmäisen kerran toiseksi korkeinta sarjaa kaudella 1976-1977, joka silloin oli Bandytvåan-nimellä. Seura pelasi 1980-luvulla kolmanneksi korkeinta eli Divisioona 2:ta ja toiseksi korkeinta eli Divisioona 1:tä. Seura karsi ylempään sarjaan eli silloiseen Allsvenskaniin kausina 1979-1980, 1980-1981, 1985-86, 1991-1992 sekä jokainen kausi kaudesta 1997-1998 alkaen kaudelle 2003-2004.


title: Helenelunds IK

text: Ennen kautta 2002 Helenelunds IK yhdistyi tukholmalaisen AIK Bandyn kanssa ja pelasi HIK/AIK-nimellä toiseksi korkeinta sarjaa eli Divisioona 1:tä. Yhdistyminen ei onnistunut, ja niinpä Helenelunds IK jatkoi pelaamista kaudella 2003-2004 2. Divisioonaa. Kaudella 2007-2008 seura pelasi jälleen toiseksi korkeinta sarjaa eli nykyistä Allsvenskania. Seura pysyi sarjassa, mutta seuraavana kautena seura putosi Allsvenskanista. Seuraavan kerran Helenelunds IK nousi Allsvenskaniin kaudeksi 2015-2016.


title: NK Slaven Belupo

text: Nogometni klub Slaven Belupo tai NK Slaven Koprivnica, monesti lyhyesti Slaven on jalkapalloseura Koprivnican kaupungista Pohjois-Kroatiasta. Seura pelaa Kroatian korkeimmalla sarjatasolla 1. HNL:ssä. Seuran kotistadion on Gradski stadion.


title: NK Slaven Belupo

text: "Tilanne 29. heinäkuuta 2015"


title: Gustaf Alm

text: Gustaf Alm (1830 Puumala – 9. lokakuuta 1907 Helsinki) oli suomalainen liikemies ja hotellinjohtaja joka perusti 1894 Rauhan täysihoitolan.


title: Gustaf Alm

text: Gustaf Alm, jonka isä oli kihlakunnantuomari Henrik Alm, perusti 1850-luvulla Saimaan kanavan rakentamisen ollessa käynnissä kauppaliikkeen Juustilaan. Hän toimi myös puutavarakauppiaana ja perusti 1868 majatalon kauppaliikkeensä yhteyteen. Alm toimi sitten 1872–1892 vuokraamansa Imatran hotellin johtajana ja hän osti 1870-luvulla Mellonkylästä maatilan jonne hän rakensi Onnelan hovin. Alm osti 1885 Haminan laivayhtiöltä höyrylaiva "Olgan" yhdessä kauppias F. Sergejeffin kanssa. Laivan uudeksi nimeksi tuli "Imatra" ja se aloitti liikenteen Lappeenrannan ja Ruokolahden välillä poiketen Lauritsalassa, Jakosenrannassa ja Harakanniskassa. Reitille hankittiin pian myös toinenkin laiva.


title: Gustaf Alm

text: Almin vuokrasopimus Imatran hotelliin irtisanottiin 1892 ja hän alkoi suunnitella oman täysihoitolan perustamista. Alm osti samana vuonna Tiuruniemen Jakosenrannasta venäläisen kirjailijan Tichanoffin 1870-luvulla rakentaman kesähuvilan ja hän osti lisäksi täysihoitolaa varten Tiuruniemestä lähes 200 hehtaarin suuruisen maa-alueen. 45 huoneen täysihoitola aloitti toimintansa 1894 nimellä "Rauha Pensionat för Turister". Täysihoitolan yhteydessä oli puisto ja sieltä oli päivittäinen laivayhteys Lappeenrantaan ja kaksi kertaa viikossa laivalla pääsi myös Punkaharjulle. Täysihoitola tarjosi vieraille myös lennättimen ja puhelinyhteyden sekä päivittäisen postin saannin koti- ja ulkomaisine sanomalehtineen. Täysihoitolaan rakennettiin 1896 kaksikerroksinen lisärakennus mutta se tuhoutui ennen avajaisia tulipalossa.


title: Gustaf Alm

text: Rauhan täysihoitolasta tuli heti hyvin suosittu ja erityisesti venäläiset matkailijat kävivät siellä. Vieraisiin kuuluivat muun muassa tanskalainen kirjailija Georg Brandes, Ranskan Venäjän-suurlähettiläs kreivi Montebello, venäläinen kirjailija Maksim Gorki ja syksyllä 1905 tsaarin ohranaa piileskellyt vallankumouksellinen Lev Trotski. Gustaf Alm sai Venäjän keisarilta Nikolai II:lta vuonna 1903 tunnustuslahjana kultaisen taskukellon.


title: Gustaf Alm

text: Gustaf Almin vaimo Gustafva Fredrika o.s. Lundberg kuoli syksyllä 1905 ja pian sen jälkeen täysihoitola joutui taloudelliseen vaikeuksiin ja teki konkurssin syksyllä 1906. Alm itse kuoli vuotta myöhemmin Helsingissä. Rauhan täsyihoitolan omisti 1907-1911 ravintoloitsija Petter Häkkinen. Täysihoitola muutettiin 1910 osakeyhtiöksi ja siitä tehtiin terveyspalveluja tarjoava kylpylä-parantola. Uusi yhtiö teki kuitenkin konkurssin vuoden 1911 lopulla ja joulukuussa 1912 Rauhan kylpylän ostivat venäläinen lääkäri Dimitri Gabrilovitsh ja hänen veljensä valtioneuvos Ivan Gabrilovitsh joilla oli ennestään vastaanvanlainen parantola Mustanmeren rannalla. Rauhan kylpylään valmistui uusi kivirakenteinen hotellirakennus ja kylpylässä oli enimmillään 150 huonetta ja se saattoi majoittaa 250 vierasta. Kylpylä jatkoi toimintaansa myös ensimmäisen maailmansodan vuosina ja Suomen sisällissodan aikana siellä toimi valkoisten sotasairaala. Kylpylätoiminta alkoi hiipua 1920-luvun alussa ja se päättyi lopullisesti huhtikuun lopulla 1923 kun kylpylärakennus tuhoutui tulipalossa. Tämän jälkeen säilyneissä rakennuksissa alkoi toimia Rauhan sairaala.


title: Keskuskeittiötalo

text: Keskuskeittiötalo on nimitys asuinkerrostalolle, jossa on keskuskeittiö. Keskuskeittiötaloja rakennettiin useissa Euroopan maissa 1900–1930-luvuilla. Talojen ensimmäisessä kerroksessa tai kellarissa oli keittiö, jossa palkattu henkilökunta valmisti ruoan niille talon asukkaille, jotka halusivat sitä tilata. Ruoka toimitettiin perille ruokahissillä. Sillä myös palautettiin käytetyt astiat keittiöön. Asunnoissa ei välttämättä ollut omia keittiöitä lainkaan, tai niissä saattoi olla vain pieni keittokomero. Keskuskeittiön yhteydessä oli usein myös ruokasali, jossa ulkopuolisetkin saattoivat käydä syömässä.


title: Keskuskeittiötalo

text: Keskuskeittiötaloja rakennettiin 1900-luvun alkukymmeninä ainakin Tanskaan, Ruotsiin, Saksaan, Itävaltaan, Sveitsiin, Isoon-Britanniaan ja Suomeen. Ensimmäinen valmistui Kööpenhaminaan vuosina 1903–1905. Suomen ensimmäinen keskuskeittiötalo, Asunto-osakeyhtiö Päivölä Turussa, valmistui vuonna 1910. Kaikkiaan Suomeen rakennettiin vähintään kolmisenkymmentä keskuskeittiötaloa, valtaosa niistä Helsinkiin ja lukuisia Turkuun. Helsingissä keskuskeittiötalot sijoittuivat uudelle Töölön alueelle, Turussa pääosin Puolalanmäelle.


title: Keskuskeittiötalo

text: Keskuskeittiötalot olivat käytännössä erityisesti ylemmän luokan sekä porvariston ja keskiluokan koteja. Yksi niiden usein mainittu asukasryhmä olivat työssä käyvät, koulutetut naiset. Esimerkiksi virkamiesperheille talot tarjosivat modernin vaihtoehdon kaupunkiasumiseen tilanteessa, jossa perheellä ei välttämättä enää ollut varaa palkata palvelijoita ja pitää asunnossaan palvelijanhuonetta. Keskuskeittiön avulla ajateltiin voitavan pitää yllä porvarillista elämäntapaa pienemmillä kuluilla.


title: Keskuskeittiötalo

text: Keskuskeittiötalojen kukoistuskautta Suomessa oli maailmansotien välinen aika. Suuri osa taloista luopui keskuskeittiöstä toisen maailmansodan aikaan, osa jo muutaman vuoden kokeilun jälkeen. Suomen ylivoimaisesti pisimpään toiminut kerrostalon keskuskeittiö lopetti toimintansa Turussa vuonna 2010.


title: Keskuskeittiötalo

text: Keskuskeittiötalon edeltäjinä voi pitää asuntohotelleja, joita rakennettiin Yhdysvalloissa, etenkin New Yorkissa, 1890-luvulla. Niiden pidemmälle viety seuraaja puolestaan olivat kollektiivitalot, joissa asukkaat jakoivat keskenään muitakin tiloja ja palveluja kuin ruoan valmistukseen liittyvät. Talosta saattoi löytyä mm. lastentarha, siivooja, pesula ja ravintola. Kollektiivitaloajattelu kukoisti erityisesti Ruotsissa 1930-luvulla.


title: Kevätkaunolakki

text: Kevätkaunolakki ("Calocybe gambosa") on kermanvalkea, vanhemmiten kellanruskean sävyinen sieni, joka on luettu ennen valmuskoihin. Itiöemä on syötävä ja esiintyy keväällä Etelä-Suomessa.


title: Ramat Gan

text: Ramat Gan on kaupunki Israelissa Tel Avivin hallintoalueella. Kaupunki on perustettu vuonna 1921 ja vuoden 2016 lopussa sen asukasluku oli 153 674. Ramat Ganissa sijaitsee muun muassa Israelin suurin timanttipörssi, siihen liittyvä Bursan liikekeskus ja Ramat Gan Stadion. Kaupunki on tunnettu myös puistoistaan.


title: Ramat Gan

text: Ramat Ganin ensimmäiset asukkaat olivat 20 Itä-Euroopasta saapunutta juutalaista siirtolaista. Vuonna 1914 he olivat perustaneet "Ir-Gannim" eli "puutarhakaupunki"-nimisen ryhmän. Heidän alkuperäisenä tarkoituksenaan oli perustaa maaseutuidyllinen siirtokunta, jossa tarjolla olisi kuitenkin kaupunkimaiset palvelut. Esimerkiksi tehtaiden perustaminen olisi siirtokunnassa kiellettyä. Ramat Gan perustettiin vuonna 1921 ja seuraavan vuoden puolella sen asukasluku oli 140. 1930-luvulla teollisuuslaitokset löysivät tiensä Ramat Ganiin. Maa oli paikalla Tel Avivin keskustaa halvempaa ja se houkutteli näin tehdaslaitosten perustajia. Myös kaupungin väkiluku kasvoi nopeasti. Vuonna 1948 Ramat Ganin asukasluku oli jo 19 000 ja vuonna 1963 jo 95 800. Hallinnollisesti Ramat Ganista tehtiin kaupunki vuonna 1950. Nopean kasvun ohella pyrittiin ylläpitämään myös alkuperäistä suunnitelmaa puutarhamaisesta kaupungista. Teiden varsille istutettiin puurivejä ja alueen kukkuloille perustettiin julkisia puutarhoja.


title: Ramat Gan

text: Ramat Gan sijaitsee Israelin suurimmalla metropolialueella ja se on yksi maan teollisuuden keskuksista. Paikallisiin teollisuuden aloihin kuuluvat esimerkiksi tekstiili-, metalli-, elintarvike- ja puuteollisuus. Ramat Ganissa sijaitsee myös Israelin suurin timanttipörssi, johon liittyvä liikekeskus Bursa työllistää yhteensä noin 50 000 henkilöä. Kaupunki tunnetaan yhä puistoistaan ja Ramat Ganin kansallispuistossa käy vuosittain miljoonia käviöitä. Kaupungissa sijaitsee myös Israelin suurimpiin lukeutuva 60 000 paikkainen Ramat Gan Stadion.


title: Ramat Gan

text: Ramat Ganin asukasluku vuoden 2016 lopussa oli 153 674. Asukkaisiin kuuluu niin maahanmuuttajia, kuin Israelissa syntyneitäkin.


title: Jättivalmuska

text: Jättivalmuska ("Tricholoma colossus") on hyvin iso ja Suomessa harvinainen mäntymetsien sieni.


title: Pisamamalikka

text: Pisamamalikka ("Lepista gilva") on ruskomalikkaa muistuttava malikkalaji, muta lakki on vaalean kellanrusehtava ja sen pinnassa pyöreitä, pisamamaisia täpliä. Se on maultaan ieto, tuoksultaan aromaattinen. Sen kasvupaikkoja ovat metsät ja ultuuriympäristöt kuen kompostit ja lehtikarike.


title: Kevätmalikka

text: Kevätmalikka ("Clitocybe vermicularis", aiemmin C. "rhizophora") on malikkalaji. Se on aikainen kevätsieni, joka muistuttaa hieman harmomalikkaa.


title: Antoine de la Mothe Cadillac

text: Antoine Laumet de la Mothe Cadillac (tai "Lamothe-Cadillac", alun perin Antoine Laumet, 1658 Saint-Nicolas-de-la-Grave, Tarn-et-Garonne, Ranska –1730 Castelsarrasin, Tarn-et-Garonne, Ranska) oli ranskalainen sotilas, tutkimusmatkailija ja liikemies Pohjois-Amerikan Uudessa Ranskassa. Hän perusti nykyisen Michiganin alueella sijainneen Pontchartrainin linnoituksen yhteyteen siirtokunnan nimeltä Ville d’Etroit, josta alkoi kehittyä nykyinen Detroitin kaupunki.


title: Antoine de la Mothe Cadillac

text: Cadillac lähti sotilaana Ranskasta Amerikkaan 1683 ja eteni siellä Mackinacin vartioaseman päälliköksi 1694. Laajentaakseen ranskalaisten turkiskauppaa Pohjois-Amerikkaan hän hankki itselleen laajan maa-alueen uuden siirtokunnan perustamiseksi sadankunnan muun ranskalaissiirtolaisen kanssa. Myöhemmin Cadillac toimi Louisianan kuvernöörinä. Kun hän palasi takaisin Ranskaan, hänestä tuli Castelsarrasinin kuvernööri.


title: Antoine de la Mothe Cadillac

text: Antoine de la Mothe Cadillacin mukaan on nimetty General Motorsin loistoautomerkki Cadillac. Automerkin tunnuskuvio on muokattu Cadillacin nelikenttäisestä sukuvaakunasta.


title: Rantusiipikorri

text: Rantusiipikorri ("Brachyptera risi") on rantusiipikorrien heimoon kuuluva laji. Sillä on pitkät ja suhteellisen paksut tuntosarvet ja perälisäkkeet. Väritys vaihtelee ruskeasta mustanruskeaan. Vatsapuolella takapuolella on levymäinen pala. Jos toukkia häiritään, ne kiertyvät sykkyrään. Aikuisvaihetta esiintyy lentämässä maaliskuulta syyskuulle. Rantusiipikorria esiintyy Inarin Lapissa voimakkaasti virtaavien purojen ja jokien varsilla.


title: Cry Me a River

text: Cry Me a River on yhdysvaltalaisen Arthur Hamiltonin vuonna 1953 säveltämä ja sanoittama blues-balladi. Hamilton sävelsi sen jazzlauluja Ella Fitzgeraldia varten 1920-luvulle sijoittuvaan elokuvaan ""Pete Kelly's Blues"". Kappale kuitenkin jäi pois elokuvasta ja sen levytti ensi kerran näyttelijä-laulaja Julie London vuonna 1955. Fitzgerald ehti levyttää kappaleen vasta useita vuosia myöhemmin, ja se ilmestyi vuonna 1961 levyllä ""Clap Hands, here comes Charlie"".


title: Cry Me a River

text: Kappaleesta on sittemmin muodostunut Blues-standardi joka kuuluu lähestulkoon pakollisena kaikkien jazz- ja blues- muusikoiden repertuaariin. Levytysten kokonaismäärästä on lähes mahdotonta saada luotettavaa tietoa, mutta niitä on varovaistenkin arvoiden mukaan vähintään useita satoja.


title: Cry Me a River

text: Suomenkieliset sanat kappaleeseen teki Saukki. Lauluyhtye "Harmony Sistersistä" tunnettu Maire Ojonen levytti sen suomenkielisellä "Joet tulvimaan itke" -nimellä jo vuonna 1956. Hänen jälkeensä sen ovat levyttäneet mm. Carola sekä vuonna 2003 Anna Eriksson.


title: Lento (romaani)

text: Lento on Jarkko Tontin vuonna 2013 ilmestynyt romaani.


title: Lento (romaani)

text: Tähtitieteilijä Tiitus Toiviainen on matkalla kansainväliseen hätäkokoukseen Tokioon: asteroidi 433 Eros on ajautunut törmäyskurssille Maapallon kanssa. Tiitus näkee itsensä avainasemassa katastrofin viime hetken torjunnassa, mutta onnettomien sattumien seurauksena hän juuttuu lentokentälle Moskovaan, ja maailmanlaajuisessa julkisuudessa pääsevätkin paistattelemaan hänen kollegansa. Vai onko sittenkään kyse sattumasta? Samalle lennolle on sattunut muitakin ihmisiä, joilla on suuria suunnitelmia ja mahtipontisia tavoitteita. Tiitus on vienosti ylpeä naistenmiehen taipumuksistaan, vaikka ne uhkaavat tuhota hänen avioliittonsa. Mutta myös tieteellinen uskottavuus on vahvasti sidoksissa hänen itsetuntoonsa.


title: Lento (romaani)

text: ”Lento kehittelee mainion allegorian Maata kohti uhkaavasti kiitävästä 433 Eros -nimisestä asteroidista ja Tiituksen vilkkaasta halusta. ” – Helsingin Sanomat 7.10.2013.


title: Lento (romaani)

text: ”Erotomaani Tiitus on Eros-asteroidin asiantuntija. Eros, joka merkitsee kreikkalaisessa mytologiassa rakkauden jumalaa, lähestyy maata samalla, kun Tiitus kulkee kohti oman elämänsä suurta ratkaisua.” – Savon Sanomat 13.10.2013 ja Keskisuomalainen 12.10.2013.


title: Lento (romaani)

text: ”Romaaniin mahtuu eksistentiaalista huimausta ihmiskunnan kosmisen haurauden edessä, ihmisten ja taivaankappaleiden etäisyyden mittailua, ahtaiden matkustamojen ja yli-innokkaiden turvatarkastusten slapstick-komediaa, erasmusrotterdamilaista naurua lajimme hulluudelle, itsekeskeisyydelle ja laumasieluisuudelle.” – Kiiltomato 6.11.2013.


title: Lento (romaani)

text: ”Juonenkäänteet tuovat mieleen Remeksen ekotrillerit. Lakimies-kirjailija Tontti iskee kuitenkin syvemmälle.” – Ilta-Sanomat Sunnuntai-liite 23.11.2013.


title: Lento (romaani)

text: ”Jarkko Tontin Lento-teoksessa rakkaudet ovat nopeita suorituksia. ” – Aamulehti 5.12.2013.


title: Lento (romaani)

text: ”Lento on sujuvasti kirjoitettu, rakenteeltaan hallittu romaani.” – Parnasso 1/2014.


title: Windows Server 2016

text: Windows Server 2016 on Microsoftin palvelinkäyttöjärjestelmä, joka on osa Windows NT -käyttöjärjestelmäperhettä ja jota on kehitetty samanaikaisesti Windows 10:n kanssa. Ensimmäinen varhainen esijulkaisuversio (Technical Preview) tuli saataville 1. lokakuuta 2014 yhdessä System Centerin ensimmäisen esijulkaisuversion kanssa. Windows Server 2016 julkaistiin 26. syyskuuta 2016 Microsoftin Ignite konferenssissa. Windows Server 2016 tuli yleisesti saataville 12. lokakuuta 2016.


title: Fumaraasi

text: Fumaraasi eli fumaraattihydrataasi on entsyymi, joka katalysoi fumaarihapon reversiibeliä hydratoitumista omenahapoksi. Entsyymi on osa sitruunahappokiertoa ja sitä esiintyy kaikissa eliöissä. Fumaraasin EC-numero on EC 4.2.1.2.


title: Fumaraasi

text: Fumaraasista on kolme isoentsyymiä, jotka voidaan jakaa kolmeen luokkaan ja esimerkiksi "Escherichia coli" -bakteerissa esiintyy kaikkia näihin kolmeen luokkaan kuuluvia fumaraaseja. Luokkaan I kuuluvat fumaraasit esiintyvät eräissä bakteereissa kuten "Escherichia coli" -bakteerissa ja ovat rakenteeltaan dimereejä. Ne ovat rauta-rikkiproteiineja ja herkkiä inaktivoitumaan lämmön vaikutuksesta. Luokkaan II kuuluvat fumaraasit esiintyvät bakteerien lisäksi myös aitotumaisissa eliöissä kuten eläimissä ja kasveissa. Ne ovat rakenteeltaan tetrameerejä. Esimerkiksi ihmisen fumaraasi koostuu 1 784:stä aminohaposta ja sen molekyylimassa on 194 kDa. Luokan II fumaraasit eivät tarvitse rautaa toimiakseen. Usein, kun puhutaan fumaraasista, tarkoitetaan nimenomaan luokkaan II kuuluvia fumaraaseja. Luokan III entsyymejä esiintyy bakteereissa.


title: Fumaraasi

text: Fumaraasin katalysoiman reaktion reaktiomekanismi on suhteellisen huonosti tunnettu. Erityisesti ongelmallinen on fumaarihapon muodostuminen omenahaposta, jossa täytyy eliminoitua protoni, jonka pK arvo on hyvin korkea, yli 30. Luokan II fumaraasit selviävät tästä ilman koentsyymejä. Sitruunahappokierrossa fumaarihaposta muodostuu omenahappoa. Mekanismin oletaan olevan seuraavanlainen. Ensimmäisessä vaiheessa fumaraasin aktiivisen keskuksen emäksinen aminohappo ottaa vastaan protonin vesimolekyyliltä, josta muodostuu nukleofiilisempi hydroksidi-ioni. Hydroksidi-ioni reagoi nukleofiilisella additiolla fumaarihapon kaksoissidoksen hiiliatomiin, jolloin muodostuu välituotteena karbanioni. Tätä karbanionia stabiloi viereinen karbonyyliryhmä. Seuraavassa vaiheessa fumaraasientsyymin hapan aminohappo luovuttaa karbanionille protonin. Protoninluovutus tapahtuu stereoselektiivisesti antiadditiolla ja tuotteena muodostuu ainoastaan omenahapon S- eli -enantiomeeria.


title: Fumaraasi

text: Fumaraasin puutos on harvinainen periytyvä sairaus, joka johtaa fumaarihapon kertymiseen elimistöön. Sairauden oireita ovat pienipäisyys, kuulon ja näön heikko kehittyminen, hengitysvaikeudet ja lihasheikkous. Fumaraasin puutosta sairastavat menehtyvät tyypillisesti pian varhaisen lapsuusiän jälkeen.


title: Fumaraasi

text: Fumaraasia voidaan käyttää valmistettaessa bioteknisesti fumaarihaposta S-omenahappoa. Tähän tarkoitukseen käytettään tyypillisimmin "Brevibacterium ammoniagenes" -bakteerista eritettyä fumaraasia. Fumaraasi on substraattiselektiivisyydeltään melko kapea, mutta hyväksyy eräät fumaarihapon johdannaiset kuten kloorifumaarihapon, josta muodostunutta "treo"-klooriomenahappoa on käytetty eräiden luonnonaineiden synteeseissä.


title: Joanna Fiodorow

text: Joanna Fiodorow (s. 4. maaliskuuta 1989 Augustów) on puolalainen moukarinheittäjä. 168 senttimetriä pitkäa ja 77 kilogrammaa painava Fiodorow edustaa AZS Poznańia. Hänen valmentajanaan toimii Czesław Cybulski.


title: Joanna Fiodorow

text: Fiodorow saavutti hopeaa vuoden 2011 alle 23-vuotiaiden EM-kilpailuista Ostravasta. Vuoden 2011 MM-kilpailuissa Daegussa hän jäi karsintaan. Hän oli mukana vuoden 2012 kesäolympialaisissa Lontoossa, jossa hän sijoittui finaalin seitsemänneksi. Vuoden 2014 EM-kilpailuista Zürichistä hän saavutti pronssia tuloksella 73,67. Kesäuniversiadeissa 2015 Gwangjussa Fiodorow oli hopealla tuloksella 69,69. Pekingin MM-kilpailuissa 2015 hän karsiutui loppukilpailusta.


title: Joanna Fiodorow

text: Fiodorow sijoittui 2016 Amsterdamin EM-kilpailuissa kymmenenneksi ja Rio de Janeiron olympialaisissa yhdeksänneksi. Lontoon MM-kilpailuissa 2017 hän oli kuudes tuloksella 73,04. Hän sai saman vuoden Taipein universiadeissa pronssia tuloksella 71,33. Berliinin EM-kilpailuissa 2018 hän saavutti pronssia tuloksella 74,00.


title: Etobicoke

text: Etobicoke on entinen kaupunki (1967–1998) Kanadan Ontariossa. Vuodesta 1998 lähtien se on ollut osa Toronton suurkaupunkia. Se levittäytyy Toronton keskusta-alueen länsipuolella Ontariojärven pohjoisrannalla.


title: Etobicoke

text: Alueella elää 348 000 ihmistä (2011) ja sen väestötiheys on selvästi matalampi kuin Toronton alueella keskimäärin. Suurin maahanmuuttajaryhmä ovat intialaiset. Vaikka Etobicoke menetti hallinnollisen asemansa yhdistyessään Torontoon, sillä on edelleen vahva merkitys asukkaittensa identiteetille.


title: Etobicoke

text: Etobicoken pinta-ala on 125 neliökilometriä, mikä kattaa viidenneksen Toronton kokonaispinta-alasta. Aluetta rajaavat pohjoisessa Steeles Avenue, idässä Humberjoki ja etelässä Ontariojärvi. Lännessä raja seuraa Etobicoke Creekia Ontariojärveltä Eglinton Avenuelle ja jatkaa sitä pitkin koilliseen Renforth Drivelle. Tämän jälkeen raja kääntyy pohjoiseen ja seuraa Ontario Highway 427:ää takaisin Steeles Avenuelle. Etobicokea ympäröivät pohjoisessa Vaughanin kaupunki, lännessä Mississaugan ja Bramptonin kaupungit sekä idässä Torontoon kuuluvat North York, York ja Old Toronto.


title: Etobicoke

text: Etobicokella on lähes 10 kilometriä Ontariojärven rantaviivaa. Alueen kautta virtaa järveen kolme jokea, jotka ovat idästä länteen päin lueteltuina Humber, Mimico Creek ja Etobicoke Creek. Vielä 1800-luvun alussa Etobicoke oli enimmäkseen metsää, mutta suurin osa metsistä raivattiin pelloiksi 1800-luvun aikana.


title: Etobicoke

text:
Etobicoke-nimi on peräisin mississauga-intiaaneilta, jotka muuttivat alueelle Huronjärveltä vuoden 1700 tietämillä. He käyttivät Etobicoke Creek -joesta ja sen ranta-alueista nimitystä "waugh-do-pe-kaug", jonka merkitys on ’missä lepät kasvavat’. Alue päätyi brittien hallintaan 1763, kun Ranska menetti Kanadan Britannialle Pariisin rauhassa. 1700-luvun loppuun mennessä britit olivat ostaneet mississaugoilta nykyisen Toronton maa-alueet ja jakaneet ne Yorkin piirikuntaan kuuluviksi kaupungeiksi "(town)" ja kauppaloiksi "(township)", joista yksi oli Etobicoke. Vuoteen 1795 mennessä Etobicoke oli kaavoitettu sadan eekkerin tonteiksi, joita alettiin jakaa uudisasukkaille.
Aluksi Etobicoke kasvoi hitaasti – vuoden 1812 sodan alussa sen väkiluku oli vain 250 ja se oli vielä enimmäkseen metsää. Vuoteen 1850 mennessä jo puolet metsistä oli raivattu maanviljelyn käyttöön ja asukkaita oli 2 900. Samoihin aikoihin Etobicoke sai muiden kauppaloiden kanssa oikeuden valita oman valtuustonsa, joka kokoontui ensimmäiset 38 vuotta paikallisissa tavernoissa. Vuoteen 1880 mennessä Etobicoken halki oli rakennettu kolme rautatietä ja sen maa-alueesta oli jo 90 prosenttia maanviljelyn käytössä. Väkiluku oli kuitenkin edelleen vuoden 1850 tasolla.


title: Etobicoke

text: Valtuusto osti 1888 Islingtonin kylästä vanhan metodistikirkon ja kunnosti siitä itselleen kokoontumispaikan. Tämän ansiosta Islingtonista muodostui pitkäksi aikaa Etobicoken hallinnollinen keskus ja sinne perustettiin muun muassa koululautakunta, pääpaloasema ja sähkölaitos. 1900-luvun alkupuoliskolla Mimico, New Toronto ja Long Branch irrottautuivat Etobicokesta itsenäisiksi kyliksi.


title: Etobicoke

text: Etobicoke säilyi maatalousvaltaisena toisen maailmansodan loppuun asti. Sodan jälkeisten suurten ikäluokkien myötä se alkoi kuitenkin kaupungistua asuintalojen, teollisuuden, kauppojen ja kunnallisten rakennusten levitessä entisille pelloille. Asukkaita oli vuonna 1941 vain 19 000 mutta vuonna 1954 jo 54 000 ja vuonna 1961 peräti 156 000. Vuonna 1967 Mimico, New Toronto ja Long Branch yhdistyivät takaisin Etobicokeen uudeksi Etobicoken boroughiksi, joka sai kaupungin "(city)" aseman 1983. Kun Etobicoke, Scarborough, East York, North York ja York yhdistyivät Toronton kaupunkiin 1998, Etobicoke menetti 200 vuotta kestäneen hallinnollisen asemansa. Pitkän historiansa vuoksi sillä on kuitenkin yhä vahva merkitys asukkaittensa identiteetille.


title: Etobicoke

text: Historialliset kylät, joista Etobicoken kaupunki aikoinaan muodostettiin, ovat edelleen tärkeä osa sen identiteettiä. Kaupungistumisen myötä niistä on kasvanut omaleimaisia kaupunginosia. Näitä ovat:


title: Etobicoke

text: Montgomery’s Inn Islingtonissa on Etobicoken asukkaista kertova historiallinen museo, jonka irlantilainen Thomas Montgomery (1790–1877) rakensi alun perin majataloksi vuonna 1832. Toinen merkittävä historiallinen rakennus on tudortyylinen kylpylähotelli Old Mill Toronto (1914) Humberjoen rannalla. Sen paikalla toimi aikaisemmin Toronton ensimmäinen vesisaha (1793).


title: Etobicoke

text: Etobicoke Civic Centre Art Gallery on Etobicoke Civic Centren tiloissa toimiva taidemuseo, jonka tavoitteena on lisätä paikallisten taiteilijoiden tunnettavuutta. Lentokentän läheisyydessä sijaitsee Kanadan suurin kongressikeskus Toronto Congress Centre (1995), pinta-alaltaan noin 93 000 neliömetriä. Lentokentästä koilliseen on hevosten laukkakilpailuja järjestävä Woodbine Racetrack, jossa voi toton lisäksi pelata yli 2 000 rahapeliautomaatilla.


title: Etobicoke

text: Puistoalueita on yhteensä 650 hehtaaria, noin viisi prosenttia koko maa-alasta. Centennial Park Pearsonin lentoaseman eteläpuolella on yksi Toronton käytetyimmistä puistoista. Sen alueella on muun muassa monitoimihalli ja kasvihuone. Humber Arboretum on Humber Collegen pohjoiskampuksen yhteyteen rakennettu kasvitieteellinen puutarha.


title: Etobicoke

text: Etobicoken valtuusto lakkautettiin kaupungin yhdistyessä Torontoon vuonna 1998. Etobicoke York Community Council on Toronton kaupunginvaltuuston alaisuudessa toimiva kunnallinen elin, jolle kuuluu rajallinen päätöksentekovalta Etobicoken ja Yorkin alueiden kehittämisessä. Se kokoontuu Etobicoke Civic Centressä (1958), Etobicoken entisessä kaupungintalossa. Kunnallisvaaleissa Etobicoke jaetaan kuuteen vaalipiiriin "(ward)", joista kustakin valitaan yksi edustaja Toronton 44-paikkaiseen kaupunginvaltuustoon.


title: Etobicoke

text: Liittovaltion ja provinssin vaaleissa Etobicoke jaetaan kolmeen yhtenevään vaalipiiriin "(electoral district)", joista kustakin valitaan yksi edustaja Kanadan parlamentin 338-paikkaiseen alahuoneeseen ja Ontarion 107-paikkaiseen parlamenttiin.


title: Etobicoke

text: Toronton työllisyysstrategian 2014 mukaan Etobicokessa on yksi aluekeskus ja neljä työpaikka-aluetta. Etobicoke Centre on pienin kaupungin aluekeskuksista. Se käsittää 9 400 työpaikkaa, alle 1 prosentin kaupungin kaikista työpaikoista. South Etobicoke ja Rexdale ovat Toronton suurimpia työpaikkakeskittymiä keskustan ulkopuolella, kummankin alueella on noin 41 000 työpaikkaa, lähinnä toimistoissa ja palvelualalla. North West Etobicokessa on 14 000 työpaikkaa, joista valtaosa teollisuudessa ja toimistoissa. Lentokentän kupeessa sijaitseva Airport Corporate Centre (900 työpaikkaa) on osa isompaa, 35 000 työpaikan keskittymää Mississaugan puolella.


title: Etobicoke

text: Etobicokessa pitävät pääkonttoriaan muun muassa lentoyhtiö Sunwing Airlines, pizzeriaketju Pizza Pizza ja olutvalmistaja Molson-Coors Canada. Etobicoken länsiosassa sijaitsee 120 000 neliömetriä laaja ostoskeskus Sherway Gardens, jossa on 265 kauppaa ja suuri ravintolamaailma. Pohjois-Etobicokessa, lähellä Woodbinen laukkarataa on 70 000 neliömetriä laaja Woodbine Centre, jossa on yli 175 kauppaa ja lasten sisähuvipuisto.


title: Etobicoke

text: Etobicoken asukasluku on 348 000 (2011), mikä on 13 prosenttia Toronton kokonaisasukasluvusta. Väestötiheys (2 778 as./km²) on selvästi matalampi kuin koko Toronton alueella keskimäärin (4 150 as./km²).


title: Etobicoke

text: Vuoden 2011 väestönlaskennan perusteella Etobicoke–Lakeshoren ja Etobicoke Centren väestö eroaa jonkin verran Etobicoke Northin väestöstä. Etobicoke Northin väestö ei ole yhtä varakasta ja korkeasti koulutettua kuin muilla alueilla. Maahanmuuttajien osuus on siellä peräti 60 prosenttia ja suurimpia siirtolaisryhmiä ovat intialaiset, jamaikalaiset ja guyanalaiset. Etobicoke–Lakeshoren ja Etobicoke Centren alueella maahanmuuttajien osuus on vain noin 40 prosenttia ja väestön alkuperä on pääosin eurooppalainen. Kristityt ovat suurin uskonnollinen ryhmä Etobicoken kaikilla alueilla; tosin Etobicoke Northissa heidän osuutensa on pienempi kuin muualla ja hindut, muslimit ja sikhit muodostavat merkittävän uskonnollisen vähemmistön. Etobicoke–Lakeshoressa ja Etobicoke Centressä on kristittyjen ohella myös paljon uskonnottomia.


title: Etobicoke

text: Etobicoken suurimpia liikenneväyliä ovat moottoritiet Ontario Highway 401, 407 ja 427 sekä Queen Elizabeth Way. Joukkoliikenne perustuu pääosin TTC:n harjoittamaan linja-autoliikenteeseen. Aluetta palvelee Toronton metron Linjan 2 läntinen haara ja sen neljä asemaa: Old Mill, Royal York, Islington ja Kipling. Etobicokessa on myös neljä GO Transitin juna-asemaa: Mimico ja Long Branch Lakeshore West -linjalla, Kipling Milton-linjalla ja Etobicoke North Kitchener-linjalla.


title: Etobicoke

text: Etobicoke on jaettu kolmeen koulupiiriin, joiden alaisuudessa toimii yli 70 perusopetuksen piiriin kuuluvaa koulua. Alueen ainoa korkeakoulu on 27 000 opiskelijan Humber College, jonka pääkampus sijaitsee Etobicoken luoteisosassa Humberjoen varrella. Collegella on Etobicokessa myös toinen kampus Ontariojärven rannalla. Lisäksi Humber College hallinnoi yhteistyössä Guelphin yliopiston kanssa 4 000 opiskelijan University of Guelph-Humberia, jonka toimitilat ovat Humber Collegen pääkampuksella.


title: Etobicoke

text: R. L. Clark Water Treatment Plant Long Branchissa valmistaa päivittäin keskimäärin 328 miljoonaa litraa talousvettä, mikä on neljännes kaupungin koko vedentarpeesta. Laitos ottaa raakavetensä Ontariojärvestä. Humber Wastewater Treatment Plant lähellä Humberjoen suuta on Toronton toiseksi suurin jätevedenpuhdistamo; sen kapasiteetti on 473 000 kuutiometriä jätevettä vuorokaudessa. Laitos palvelee Etobicoken lisäksi North Yorkin, Yorkin ja Old Toronton asukkaita.


title: Michael Jung

text: Michael Jung (s. 31. heinäkuuta 1982 Bad Soden am Taunus) on saksalainen kenttäratsastaja ja olympiavoittaja. Jung on 170 senttimetriä pitkä ja painaa 68 kilogrammaa.


title: Michael Jung

text: Jung voitti vuoden 2012 kesäolympialaisista kultaa sekä henkilökohtaisesta että joukkuekilpailusta hevosellaan "La Biothesque Sam". 30:ntenä syntymäpäivänään Jung teki historiaa olemalla ensimmäinen kenttäratsastaja, joka on hallitseva mestari sekä olympialaisissa, MM-kilpailuissa ja EM-kilpailuissa. Vuoden 2016 kesäolympialaisista Rio de Janeirosta Jung saavutti kultaa yksilökilpailusta ja hopeaa joukkuekilpailusta. MM-kilpailuista Jung on saavuttanut yhden yksilökullan, yhden joukkuekullan ja yhden yksilöhopean. EM-kilpailuista hänellä on kaksi yksilö- ja joukkuekultaa sekä yksi henkilökohtainen pronssi.


title: Michael Jung

text: Jungin valmentajana toimii hänen isänsä Joachim Jung.


title: Weierstrassin rengas

text: Matematiikassa Weierstrassin rengas, nimetty Karl Weierstrassin mukaan, on kommutatiivinen paikallinen rengas, joka lisäksi on Henselin rengas ja pseudogeometrinen ja niin, että jokaisen alkuideaalin tekijärengas on säännöllisen paikallisen renkaan äärellinen laajennus.


title: Suomen Kipu

text: Suomen Kipu ry (aikaisemmin Kipupotilasyhdistys) on pitkäkestoisesta kivusta kärsivien, heidän läheistensä, hoitohenkilökunnan sekä kipuasioista kiinnostuneiden valtakunnallinen etu- ja yhteistyöjärjestö.


title: Suomen Kipu

text: Suomen Kipu ry on toiminut vuodesta 1992.


title: Suomen Kipu

text: Suomen Kipu ry


title: RN Sardegna (1890)

text: RN Sardegna () oli Italian kuninkaallisen laivaston vuonna 1890 vesillelaskettu Re Umberto -luokan pre-dreadnought-taistelulaiva.


title: RN Sardegna (1890)

text: Alus tilattiin La Spezian laivastontelakalta, missä köli laskettiin 24. lokakuuta 1885. Alus laskettiin vesille 20. syyskuuta 1890 ja liitettiin laivastoon 16. helmikuuta 1895.


title: RN Sardegna (1890)

text: Alus poistettiin alusluettelosta 4. tammikuuta 1923.


title: Nadine Broersen

text: Nadine Martina Broersen (s. 29. huhtikuuta 1990 Hoorn) on alankomaalainen yleisurheilun moniottelija. Broersen edustaa SPRN-seuraa.


title: Nadine Broersen

text: Lontoon olympialaisissa 2012 Broersen oli seitsenottelussa 11:s. Göteborgin sisäratojen EM-kisoissa 2013 hän oli viisiottelussa 12:s. Samana vuonna Broersen oli Moskovan MM-kilpailuissa seitsenottelun kymmenes.


title: Nadine Broersen

text: Vuonna 2014 Broersen voitti kultaa Sopotin sisäratojen MM-kisoissa Hollannin ennätyspistein 4830. Samana vuonna hän saavutti hopeaa Zürichin EM-kisoissa tuloksella 6498. Heinäkuussa 2014 hän voitti moniotteluiden Euroopan Cupin Superliigassa Toruńissa seitsenottelun uudella ennätyksellään 6539. Vuonna 2015 Broersen otteli Prahan sisäratojen EM-kisoissa, mutta keskeytti kolmannen lajin jälkeen. Samana vuonna hän oli Pekingin MM-kilpailuissa neljäs.


title: Nadine Broersen

text: Broersen keskeytti seitsenottelun Amsterdamin EM-kilpailuissa 2016. Rio de Janeiron olympialaisissa hän sijoittui 13:nneksi. Belgradin sisäratojen EM-kilpailuissa 2017 hän oli viides, mutta keskeytti samana vuonna seitsenottelun Lontoon MM-kilpailuissa.


title: Nadine Broersen

text: Broersen pitää hallussaan korkeushypyn Alankomaiden ennätystä niin ulko- kuin sisäradoillakin.


title: Nadine Broersen

text: Lähde


title: RN Ruggiero di Lauria

text: RN Ruggiero di Lauria () oli Italian kuninkaallisen laivaston vuonna 1884 vesillelaskettu Ruggiero di Lauria -luokan pre-dreadnought-taistelulaiva.


title: RN Ruggiero di Lauria

text: Alus tilattiin Regio Cantiere di Castellammare di Stabialta Castellammare di Stabiasta ja sen köli laskettiin 3. elokuuta 1881. Alus laskettiin vesille 9. elokuuta 1884 ja se liitettiin laivastoon 1. helmikuuta 1888.


title: RN Ruggiero di Lauria

text: Alus poistettiin alusluettelosta 11. marraskuuta 1909.


title: Oleksi Toroh’ti

text: Oleksi Pavlovytš Toroh’ti (, s. 22. toukokuuta 1986 Zuhres, Ukrainan SNT) on ukrainalainen painonnoston olympiavoittaja. 181 senttimetriä pitkä ja 105 kilogrammaa painava Toroh’ti edustaa Dinamo Harkovaa ja kilpailee 105-kiloisten sarjassa.


title: Oleksi Toroh’ti

text: Toroh’ti saavutti 105-kiloisten sarjan olympiakultaa vuoden 2012 kesäolympialaisista Lontoosta. Hän oli mukana myös vuoden 2008 kesäolympialaisissa Pekingissä sijoittuen 11:nneksi. MM-kilpailuista Toroh’ti on saavuttanut pronssia vuodelta 2011 Pariisista ja EM-kilpailuista hopeaa vuodelta 2009 Bukarestistä.


title: Oleksi Toroh’ti

text: Toroh’tin valmentajina toimivat Valeri Nikulin ja Mihail Matsoha.


title: Carolin Schäfer

text: Carolin Schäfer (s. 5. joulukuuta 1991 Bad Wildungen) on saksalainen yleisurheilun moniottelija. 178 senttimetriä pitkä ja 64 kilogrammaa painava Schäfer edustaa LG Eintracht Frankfurtia. Aiemmin hän edusti TV Friedrichsteiniä. Hänen valmentajanaan toimii Jürgen Sammert.


title: Carolin Schäfer

text: Schäferillä on kolme mitalia nuorten arvokisoista. Vuonna 2008 hän saavutti kultaa alle 20-vuotiaiden MM-kilpailuista, vuonna 2007 hopeaa alle 18-vuotiaiden MM-kilpailuista ja vuonna 2009 kultaa alle 20-vuotiaiden EM-kilpailuista.


title: Carolin Schäfer

text: Schäfer sijoittui EM-kilpailuissa kymmenenneksi Helsingissä 2012 ja neljänneksi Zürichissä 2014 silloisella ennätystuloksellaan 6395 pistettä. Pekingin MM-kilpailuissa 2015 hän keskeytti. Rio de Janeiron olympialaisissa 2016 hän sijoittui viidenneksi pistein 6540. Hän saavutti Lontoon MM-kilpailuissa 2017 hopeaa tuloksella 6696 pistettä. Berliinin EM-kilpailuissa 2018 hän sai pronssia pistein 6602.


title: Carolin Schäfer

text: Schäfer seurusteli lentopallon Bundesliigassa ja Saksan nuorisomaajoukkueossa pelanneen Dennis Hefterin kanssa. Hefter kuoli helmikuussa 2015 vain 21-vuotiaana jäätyään junan alle.


title: Tapahtumien riippuvuus

text: Tapahtumien riippuvuus on todennäköisyyslaskennassa peruskäsite, jossa saman satunnaisilmiön perusjoukossa formula_1 kahden tapahtuman todennäköisyydet riippuvat toisistaan. Näiden todennäköisyydet tulee määrittää käyttäen ehdollista todennäköisyyttä. Mikäli tapahtumien todennäköisyydeksi tulee sama tulos kuin ilman ehdollista todennäköisyyttä, ovat tapahtumat riippumattomia. Riippumattomuutta voidaan merkitä käyttämällä merkkiä formula_2


title: Tapahtumien riippuvuus

text:
Riippuvien tapahtumien todennäköisyyksiin käytetään ehdollista todennäköisyyden käsitettä. Riippuvuuden määrä on usein tuntematon, joten se huomioidaan laskemalla erikseen riippuvien tapahtumien todennäköisyydet, jolloin yhteisestä todennäköisyydestä tulee
Kaksi jälkimmäistä laskutapaa voidaan käyttää toistensa vaihtoehtoina.


title: Tapahtumien riippuvuus

text: Kun tarkastellaan kolmea tapahtumaa, jotka riippuvat toisistaan, voidaan laskea yhteinen todennäköisyys


title: Tapahtumien riippuvuus

text: mikäli molemmat ehdolliset todennäköisyydet ovat olemassa. Useammassa tapahtumassa ehdollisia todennäköisyyksiä tulee huomioida enemmän. Jos tapahtumat ovat formula_5, saadaan


title: Tapahtumien riippuvuus

text: Kaksi tapahtumaa formula_7 ja formula_8 ovat riippumattomia eli formula_9, jos ja vain jos ne toteuttavat todennäköisyyden kertolaskusäännön


title: Tapahtumien riippuvuus

text:
Riippumattomassa tapauksessa ehdolliset todennäköisyydet ovat samat kuin yksittäiset todennäköisyydet (vertaa riippuvat tapaukset) eli
ja


title: Tapahtumien riippuvuus

text: Jos tapahtumat formula_7 ja formula_8 ovat riippumattomia, niin silloin ovat myös formula_15, formula_16 sekä formula_17 riippumattomia, missä viivalla merkityt ovat tapahtumien vastatapahtumat.


title: Tapahtumien riippuvuus

text:
Tapahtumat formula_7, formula_8 ja formula_20 voivat olla pareittain riippumattomat. Tämä ei tee kaikkia kolmea tapahtumaa keskenään riippumattomiksi, vaan myös kolmen tapauksen todennäköisyyksien tulo on oltava tapahtumista riippumaton. Kolmen tapahtuman riippumattomuuteen vaaditaankin neljä ehtoa:
Riipumattomuus toteutuu vastavasti useammalle tapahtumalle.


title: Tapahtumien riippuvuus

text:
Kolmen riippumattoman tapahtuman yhteinen todennäköisyys on
ja usean riippumattomien tapahtumien formula_5 yhteinen todennäköisyys on


title: Olavi Huhtala (yritysjohtaja)

text: Olavi Huhtala on suomalainen yritysjohtaja, joka on ollut SSAB Europen toimitusjohtaja syyskuusta 2014 alkaen. Hän on toiminut aikaisemmin Rautaruukin toimitusjohtajana.


title: Batinan tasanko

text: Batinan tasanko (, al-Batina) on Omanin sulttaanikunnan pohjoisosissa ja pieneltä osin Yhdistyneiden arabiemiirikuntien koillisosassa, Omaninlahden ja Hajarvuoriston välissä sijaitseva rannikkotasanko, joka on Omanin tärkein maataloustuotannon alue.


title: Batinan tasanko

text: Tasangon pituus on noin 400 kilometriä ja leveys 10–50 kilometriä. Toinen määrittely katsoo tasangon alkavaksi luoteessa Omanin ja Arabiemiraattien rajaseudulta (Shināṣ) ja päättyvän idässä jo Seebiin. Tällöin tasangon leveys on 15-45 kilometriä, ja pituus noin 240 kilometriä. Jälkimmäinen määrittely lähtee Omanin hallinnollisesta aluejaosta, eikä luonnonmaantieteellisistä olosuhteista, joiden mukaan Batinan tasanko jatkuu esimerkiksi itäpäässään Omanin pääkaupunkiseudulla samalla kaventuen. On myös yhdisteleviä kuvauksia, joissa Batinan rannikkotasangon pituudeksi voidaan mainita esimerkiksi 320 kilometriä.


title: Batinan tasanko

text: Omanin aluehallinnon ylemmän tason hallinnollisista alueista eli kuvernoraateista Batinan tasangolla sijaitsevat ainakin osittain al-Batinan pohjoinen kuvernoraatti, al-Batinan eteläinen kuvernoraatti ja Masqat. Al-Batinan pohjoinen ja eteläinen kuvernoraatti muodostettiin lokakuussa 2011 jakamalla aiempi al-Batinan kuvernoraatti kahtia. Joissain tasankoa käsittelevissä tarkasteluissa määrittely pohjautuu tähän al-Batinan kuvernoraatin tai sen seuraajien hallinnolliseen alueeseen (esimerkiksi Britannica-tietosanakirja).


title: Heroes & Generals

text: Heroes & Generals (myös Heroes and Generals, lyhyesti "H & G") on tanskalaisen Reto-Moton kehittämä ja julkaisema strateginen ensimmäisen persoonan ammuntapeli, joka sijoittuu toiseen maailmansotaan. Peli on ladattavissa ilmaiseksi Steam-pelikaupasta. Pelissä ei ole lainkaan yksinpelimahdollisuutta 36 pelaajan moninpelin lisäksi. Alun perin pelissä kuitenkin oli yksin pelattava First Blood -niminen tutoriaalitehtävä, jossa oli mahdollista kokeilla erilaisia aseita ja tarvikkeita tekoälysotilaita vastaan. Tämä kuitenkin poistui syyskuussa 2016 julkaistussa "Garman"-päivityksessä. "Heroes & Generalsin" musiikin on säveltänyt Jesper Kyd, joka tunnetaan Assassin’s Creed- ja Hitman-pelisarjojen musiikin säveltämisestä.


title: Heroes & Generals

text: Alun perin "Heroes & Generalsissa" oli kaksi pelattavaa maata: Yhdysvallat ja Natsi-Saksa. Helmikuussa 2015 julkaistun "Timoshenko"-päivityksen yhteydessä kolmanneksi maaksi tuli Neuvostoliitto.


title: Heroes & Generals

text: "Heroes and Generalsissa" voi pelata useantyyppisillä hahmoilla. Hahmoja ovat muun muassa tiedustelijat (Recon), jalkaväki (Infantry), lentäjät (Fighter Pilot), laskuvarjojääkärit (Paratrooper), panssarivaunun kuljettajat (Tank Crewman) ja kenraalit (General).


title: Heroes & Generals

text: Peliä pelaamalla ja suorittamalla erilaisia ”haasteita” pelaaja ansaitsee mitaleita, joilla on mahdollista parantaa hahmon taitoja ja ominaisuuksia, kuten aseenkäsittelytaitoja, kestävyyttä ja fyysistä kuntoa (mm. juoksunopeus).


title: Heroes & Generals

text: Peli julkaistiin virallisesti 23. syyskuuta 2016.


title: Erkki Fredrikson

text: Erkki Fredrikson (s. 3. huhtikuuta 1947 Jyväskylä) on Keski-Suomen museon entinen intendentti ja amanuenssi sekä tietokirjailija, joka tunnetaan keskisuomalaisen kulttuurihistorian, tapa- ja tyylihistorian, ruokakulttuurin ja taiteen syvällisenä tuntijana. Hän toimi Keski-Suomen museossa ensin amanuenssina vuodesta 1979 ja sitten intendenttinä vuodesta 1997, kunnes jäi eläkkeelle vapunpäivänä 2015. Monet Fredriksonin näyttelyt ovat saaneet kansainvälisesti huomiota. Hänen näyttelyjulkaisujaan on julkaistu 17 kielellä.


title: Rukous (kappale)

text: Rukous on alternative rock -yhtye Maj Karman single yhtyeen albumilta "Ukkonen". Se julkaistiin 14. kesäkuuta 2006 levymerkillä Megamania.


title: Rukous (kappale)

text: Kappale ylsi julkaisuviikollaan Suomen virallisen listan sijalle 2.


title: Jurica Buljat

text: Jurica Buljat (s. 19. syyskuuta 1986 Zadar) on kroatialainen jalkapalloilija. Buljat edustaa Ukrainan valioliigan Metalist Harkovaa. Buljat on edustanut urallaan kotikaupunkinsa NK Zadaria, Hajduk Splitiä, Maccabi Haifaa ja Energie Cottubusia. Hän on pelannut Kroatian maajoukkueessa kaksi ystävyysottelua vuonna 2010.


title: Franjo Gregurić

text: Franjo Gregurić (s. 12. lokakuuta 1939 Lobor) on kroatialainen poliitikko.


title: Franjo Gregurić

text:
Gregurić kävi Zagrebin yliopistoa ja eteni työkokemuksestaansa johtajaksi. Johtajaksi päästyään hänestä tuli korkea-arvoinen virkamies ja työskenteli sen jälkeen virkamiehenä Moskovassa. Vuonna 1990 Gregurić liittyi Kroatian demokraattisen liiton jäseneksi ja hänestä tuli pääministeri seuraavana vuonna.
Gregurić oli mukana Jugoslavian hajoamissodissa majurina. Hän johti Kroatian militaripoliiseja, jotka olivat sotineet Jugoslavian armeijaa vastaan. Hajoamissotien jälkeen Gregurić erotettiin pääministerin virasta vuonna 1992.
Vuosien 1993 ja 2000 välillä Gregurićista tuli "Kroatian palotorjunta"-yhdistyksen johtaja. Vuonna 2010 Gregurić nimitettiin hallintoneuvoston toimitusjohtajaksi.


title: RN Francesco Morosini

text: RN Francesco Morosini () oli Italian kuninkaallisen laivaston vuonna 1885 vesillelaskettu Ruggiero di Lauria -luokan pre-dreadnought-taistelulaiva.


title: RN Francesco Morosini

text: Alus tilattiin Venetsian laivastontelakalta ja sen köli laskettiin 4. joulukuuta 1881. Alus laskettiin vesille 30. heinäkuuta 1885 ja se liitettiin laivastoon 21. elokuuta 1889.


title: RN Francesco Morosini

text: Alus upotettiin maalilaivana 15. syyskuuta 1909.


title: Kelliäinen

text: Kelliäinen ("Mesovelia furcata") on kelliäisten sukuun kuuluva laji. Se on 3-3,5 mm pituinen. Se muistuttaa muodoltaan lähinnä sikaria ja se on väriltään kirkkaanvihreä. Sillä on pitkät tuntosarvet, mutta sillä ei ole siipiä. Se oleskelee kelluvien lehtien päällä ja sitä esiintyy enimmäkseen lammissa ja järvissä.


title: Ketunhäntä kainalossa

text: Ketunhäntä kainalossa on Hugo Hytösen ohjaama suomalainen musiikillinen komediaelokuva vuodelta 1940. Pallen eli Reino Palmrothin käsikirjoitukseen perustuva revyy-ilottelu rakentuu kommelluksien, väärinkäsitysten ja romanttisten kisailujen varaan. Elokuvan tekoa varjostivat Palmrothin ja tuottaja Blombergin erimielisyydet. "Ketunhäntä kainalossa" sai niin huonon yleisö- ja kriitikkovastaanoton, että Eloseppo-yhtiö lakkautti toimintansa sen myötä.


title: Ketunhäntä kainalossa

text: Helsinkiin päätynyt viipurilaisevakko Valle perustaa sota- ja asuinkaverinsa Jallen kanssa trion. Pianistiksi pestataan naapurin Nalle, varakkaan Kontiokorven pariskunnan poika. Kontiokorpien avioliitto on kriisiytynyt Ines-vaimon yhytettyä Mauri-miehensä korkeatasoisen konttoristi Sirkun seurasta. Ineksen vaatimuksesta konttorin naistyöntekijät – Sirkku, Mirkku ja Irkku – saavat kenkää.


title: Ketunhäntä kainalossa

text: Valle, Jalle ja Nalle tapaavat sattumalta Sirkun, Mirkun ja Irkun. Valle on Sirkun suuri rakkaus; lisäksi Jallen ja Mirkun sekä Nallen ja Irkun välille alkaa kehittyä romanttista säpinää. Erikoisten sattumien seurauksena Ineksen kettupuuhka joutuu Vallen haltuun ja Valle pidätetään. Myöhemmin ollaan ravintola Punaisessa Myllyssä, jossa orastavat rakkaudet puhkeavat kukkaan.


title: Ketunhäntä kainalossa

text: Ines puolestaan saa tietää, että hänen kettupuuhkansa alkuperä on hämärä. Mauri selvittää tilanteen parhain päin. Ines lupaa ottaa naiskolmikon takaisin konttoriin ja niinpä kaikki ovat onnellisia. Naiset päättävät vielä luovuttaa kihlasormuksensa Suomen hyväksi – eletäänhän poikkeuksellisen vaikeita aikoja.


title: Ketunhäntä kainalossa

text: Välirauhan aikana valmistuneen "Ketunhäntä kainalossa" -elokuvan taustalla oli tuottaja Erik Blombergin halu hyödyntää Pallen eli Reino Hirvisepän (Palmrothin) kirjailijamainetta. Elokuvan hahmot olivat esiintyneet Pallen 1930-luvulla kirjoittamissa revyissä. Elokuva valmistui epäonnisten tähtien alla: kuvaukset tehtiin hutaisten ja Palle ja Blomberg riitaantuivat.


title: Ketunhäntä kainalossa

text: Kymmenkesäinen Jussi Jurkka näytteli "Ketunhäntä kainalossa" -elokuvassa ensimmäisen elokuvaroolinsa: hänellä oli kreditoimaton rooli juoksupoikana.


title: Ketunhäntä kainalossa

text: "Ketunhäntä kainalossa" lavastajanimimerkin B. Joni takana oli Jan Tschiftschis (1911–1986). Useat hänet lavastamistaan elokuvista ovat tuhoutuneet kokonaan tai osittain. Tschiftschis teki myös pari pientä elokuvaroolia, kuten ensimmäinen oluenjuoja Valentin Vaalan melodraamassa "Laveata tietä".


title: Ketunhäntä kainalossa

text: Elokuvan yleisömenestys oli surkea ja se jäi Elosepon viimeiseksi elokuvaksi. Epäonnen takia jäi tekemättä yhtiön seuraavaksi kaavailtu elokuva "Laulava tuhkimo", jossa olisi ollut pääroolissa tuolloin kuusitoistavuotias Maaria Eira.


title: Ketunhäntä kainalossa

text: Aikalaiskriitikot tyrmäsivät "Ketunhäntä kainalossa" -teoksen. "Helsingin Sanomien" Paula Talaskivi kirjoitti tylyssä arviossaan: ”--- tämä 'vuoden 1941 revyy', on ikävintä nähtävää, mitä ylimalkaan valkokankaalle saattaa kuvitella pantavan”. "Aamulehden" Pallas (Olavi Vesterdahl) katsoi, että elokuva olisi toiminut paremmin puhtaana revyy-teoksena ilman juonta, jota hän piti vaikeaselkoisena. "Kauppalehden" E. T. rinnasti elokuvan seuranäyttämöiden iltamiin. "Savon Sanomat" oli kritiikissään yleistä linjaa suopeampi ja piti elokuvaa riemastuttavana ”sillisalaattina”.


title: Teeman elokuvafestivaali

text:
Teeman elokuvafestivaali on Yle Teeman viisipäiväinen ohjelmapaikka, joka koostuu elokuvista ja niihin liittyvistä väliaikanumeroista. Tätä ohjelmapaikkaa edelsi Elokuvan juhlaviikko vuonna 2011.
Ensimmäisen kerran festivaali nähtiin sitä seuraavana vuonna, josta eteenpäin tapahtuma on ollut loppuvuoden ohjelmistossa vuosittain.


title: Teeman elokuvafestivaali

text: Vuosi 2017 oli välivuosi. Vuonna 2018 festivaali järjestetään vastaavasti kaksi kertaa, keväällä ja loppusyksystä. Seuraavan kerran festivaali on Teemalla 28.11.–2.12. 2018.


title: Teeman elokuvafestivaali

text: Edellinen festivaali oli 20.–24. maaliskuuta 2018. Festivaalin teema oli David Lynch.


title: Teeman elokuvafestivaali

text: Tuottajana ja ohjelmiston suunnittelijana toimii Kati Sinisalo. Festivaalin AD on Kirsi Kukkurainen, jonka suunnittelemat julisteet on palkittu kolmesti Hopeahuipulla Vuoden huiput -kilpailun julistesuunnittelun sarjassa vuosina 2012 (Elokuvan juhlaviikko), 2014 ja 2015


title: RN Andrea Doria (1885)

text: RN Andrea Doria () oli Italian kuninkaallisen laivaston vuonna 1885 vesillelaskettu Ruggiero di Lauria -luokan pre-dreadnought-taistelulaiva.


title: RN Andrea Doria (1885)

text: Alus tilattiin La Spezian laivastontelakalta ja sen köli laskettiin 7. tammikuuta 1882. Alus laskettiin vesille 21. marraskuuta 1885 ja se liitettiin laivastoon 16. toukokuuta 1891.


title: RN Andrea Doria (1885)

text: Alus poistettiin alusluettelosta 25. toukokuuta 1911, minkä jälkeen se oli Tarantossa varastoaluksena. Italian liityttyä ensimmäiseen maailmansotaan alus oli 7. huhtikuuta 1915 alkaen Brindisissä uivana patterina nimellä "GR104". Sotatoimien päätyttyä alus oli kelluvana öljytankkina, kunnes se romutettiin vuonna 1929.


title: Risnjakin kansallispuisto

text:
Risnjakin kansallispuisto on Primoje-Gorski Kotarissa Istriassa sijaitseva puisto. Se on samannimisen vuoren lähellä.
Risnjak sai alkuunsa siitä, kun sinne saapui kasvitieteilijä Joseph Standler 1800-luvulla. Sen jälkeen sinne saapui monia kasvitieteilijöitä, joista tunnetuin oli Josip Schlosser. Ensimmäinen vuorikiipeily vierailu järjestettiin Risnjakin vuorella vuonna 1932 ja myös sinne rakennettiin vuoristomajataloja samana vuonna. Vuonna 1949 kasvitieteilijä Ivo Horvat ehdotti, että Risnjak olisi suojeltava. Päätös tuli lainvoimaiseksi parlamentin ja sosialistisen tasavallan vuoksi. Sinne on myös perustettu pari kylää Risnjakin lähelle 1990-luvulla.


title: RN Lepanto (1883)

text: RN Lepanto () oli Italian kuninkaallisen laivaston vuonna 1883 vesillelaskettu Italia-luokan taistelulaiva.


title: RN Lepanto (1883)

text: Alus tilattiin Livornosta Cantiere navale fratelli Orlandolta ja sen köli laskettiin 4. marraskuuta 1876. Alus laskettiin vesille 17. maaliskuuta 1883 ja se liitettiin laivastoon 16. elokuuta 1887.


title: RN Lepanto (1883)

text: Alus poistettiin alusluettelosta 15. tammikuuta 1914.


title: Batman elokuvissa

text: Batman on DC Comicsin sarjakuvissa esiintyvä kuvitteellinen supersankari, jonka on luonut Bob Kane. Batman on esiintynyt useissa elokuvissa sen synnystä lähtien. Hahmo esiintyi ensimmäisen kerran 1940-luvun sarjafilmeissä "Batman" ja "Batman and Robin". Tämän jälkeen hahmo esiintyi vuoden 1966 elokuvassa "Batman", joka oli sovitus 1960-luvun samannimisestä televisiosarjasta, jossa pääosia näyttelivät Adam West ja Burt Ward. 1980-luvun lopulla Warner Bros. alkoi tuottaa hahmoon perustuvia elokuvia alkaen vuoden 1989 elokuvasta "Batman", jonka ohjasi Tim Burton ja jossa Batmania esitti Michael Keaton. Burton ja Keaton jatkoivat sen jatko-osassa "Batman – paluu", joka sai ensi-iltansa vuonna 1992. Joel Schumacher ohjasi vuoden 1995 elokuvan "Batman Forever", jossa Batmania esitti Val Kilmer, ja vuoden 1997 elokuvan "Batman & Robin", jonka pääosassa oli George Clooney. "Batman & Robin" sai huonon vastaanoton, ja "Batman"-elokuvien tuotanto lopetettiin toistaiseksi.


title: Batman elokuvissa

text: Elokuvasarja käynnistettiin uudelleen vuonna 2005 Christopher Nolanin ohjaaman "Batman Beginsin" myötä. Elokuva sai kaksi jatko-osaa, "Yön ritari" vuonna 2008, ja "Yön ritarin paluu" vuonna 2012. Trilogiassa Batmania esitti Christian Bale. Viimeisin Batmanin näyttelijä tulee olemaan Ben Affleck, joka näyttelee vuonna 2016 elokuvassa "". Se kuuluu DC Comicsin uuteen elokuvauniversumiin Worlds of DC, jossa Affleck uusi Batmanin roolin myös vuonna 2017 elokuvassa "Justice League" 2017. Samaan universumiin sijoittuu myös Matt Reevesin ohjaama elokuva "The Batman", joka saa ensi-iltansa vuonna 2021 ja johon etsitään uutta näyttelijää esittämään nuorempaa versiota Bruce Waynea.


title: Batman elokuvissa

text: Batmanin hahmo esiintyi ensi kerran vuoden 1943 sarjafilmissä "Batman", jonka pääosassa oli Lewis Wilson. 15-osaisessa sarjassa Batman kamppailee apurinsa Robinin (Douglas Croft) kanssa Dr. Tito Dakaa vastaan, jota näyttelee J. Carroll Naish. Vuonna 1949 ilmestyi toinen 15-osainen sarjafilmi "Batman and Robin", jossa kaksikko taistelee Wizard-roistoa vastaan. Tässä sarjassa Batmania näyttelee Robert Lowery ja Robinia Johnny Duncan.


title: Batman elokuvissa

text: Vuoden 1966 "Batman" on sovitus samannimisestä televisiosarjasta, jota esitettiin vuosina 1966–1968. Batmanin roolissa esiintyy Adam West ja Robinia näyttelee Burt Ward.


title: Batman elokuvissa

text: Warner Bros. palkkasi Tim Burtonin uuden elokuvasarjan ensimmäisen osan ohjaajaksi vuonna 1984. Batmanin rooliin kaavailtiin useita elokuvatähtiä ennen kuin Michael Keaton valittiin päärooliin. Jack Nicholson sai Jokerin roolin. "Batman" tuotettiin 35 miljoonan dollarin budjetilla, ja se tuotti lipputuloja yli 410 miljoonaa dollaria.


title: Batman elokuvissa

text: Burton ohjasi "Batmanin" jatko-osan ja Keaton jatkoi Batmanin roolissa. Kissanaista näytteli Michelle Pfeiffer ja Pingviiniä Danny DeVito. Elokuva tuotti vähemmän lipputuloja kuin edeltäjänsä, mutta sai silti hyvän vastaanoton kriitikoilta.


title: Batman elokuvissa

text: Joel Schumacher ohjasi "Batman Foreverin" ja Val Kilmer esitti Batmania. Muita pääosia näyttelivät Tommy Lee Jones, Jim Carrey ja Nicole Kidman sekä Chris O’Donnell Robinina. Elokuva sai huonompi arvosteluja kuin edeltäjänsä, mutta tuotti 336 miljoonaa dollaria lipputuloja.


title: Batman elokuvissa

text:
Joel Schumacher ohjasi "Batman & Robinin" ja George Clooney esitti Batmania ja Chris O’Donnell toisti roolinsa Robinina. Muita pääosia näyttelivät Arnold Schwarzenegger,
Uma Thurman ja Alicia Silverstone Lepakkotyttönä. Elokuvan saama huono julkisuus lopetti elokuvasarjan. Lipputuloja elokuva tuotti 238 miljoonaa dollaria.


title: Batman elokuvissa

text: Christopher Nolan ohjasi kolme "Batman"-elokuvaa vuosina 2005–2012, joissa Christian Bale esitti Batmania.


title: Batman elokuvissa

text: Warner Bros. palkkasi Christopher Nolanin ja David S. Goyerin käsikirjoittamaan "Batman Beginsin" sen jälkeen kun Joss Whedonin ehdottama "Batman"-elokuva hylättiin vuonna 2002. He tähtäsivät synkempään ja realistisempaan sävyyn ihmisyyden ja realismin ollessa elokuvan pohjana. Christian Bale näytteli Batmania, Liam Neeson esitti Ra’s al Ghulia ja Cillian Murphy Linnunpelätintä. Katie Holmes esitti elokuvaan luotua Bruce Waynen mielitiettyä Rachel Dawesia. Michael Caine näytteli Alfredia ja Gary Oldman esitti Jim Gordonia.


title: Batman elokuvissa

text: Nolan palasi ohjaamaan ja toi veljensä Jonathanin mukaan käsikirjoittamaan trilogian toista osaa. Christian Bale jatkoi Batmanin roolissa, kun taas Katie Holmes korvattiin Maggie Gyllenhaalilla. Heath Ledger näytteli Jokeria ja Aaron Eckhart esitti Harvey Dentia.


title: Batman elokuvissa

text: Kolmas ja viimenen Nolanin ohjaamista "Batman"-elokuvista keskittyi Batmanin taisteluun Tom Hardyn näyttelemää Banea vastaan. Anne Hathaway esittää Selina Kylea, Joseph Gordon-Levitt näyttelee John Blakea ja Marion Cotillard näyttelee Miranda Tatea.


title: Batman elokuvissa

text: Vuoden 2016 maaliskuussa ilmestyneessä Zack Snyderin ohjaamassa elokuvassa esiintyvät DC Comicsin sarjakuvahahmot Batman ja Teräsmies. Batmania elokuvassa näyttelee Ben Affleck.


title: Batman elokuvissa

text: Lokakuussa 2014 julkistettiin, että uusi Batman-elokuva aiotaan julkaista vuosien 2016 ja 2020 välisenä aikana. Heinäkuussa 2015 paljastettiin, että Ben Affleck oli ollut pääosan lisäksi neuvotteluissa myös kyseisen elokuvan ohjaajaksi sekä toiseksi käsikirjoittajaksi Geoff Johnsin kanssa. Maaliskuussa 2016 toinen William Morris Endeavorin toimitusjohtajista, Patrick Whitesell, vahvisti Affleckin tehneen jo käsikirjoituksen Batman-sooloelokuvalle. Huhtikuussa Warner Bros. vahvisti Affleckin tulevan ohjaamaan elokuvan. Toukokuussa 2016 Jeremy Irons olevansa mukana ”"The Batmanin" toteuttamisessa”, Affleckin vahvistaessa, että elokuva lainaisi elementtejä sarjakuvista, mutta olisi pääosin ”alkuperäinen tarina”. Elokuussa 2016 Affleck julkaisi Twitterissä koekuvaa Slade Wilsonista / Deathstrokesta. Syyskuussa Johns paljasti Joe Manganiellon olevan valittu näyttelemään hahmoa. Joulukuussa 2016 Greg Silverman vahvisti, että elokuvan ensi-ilta tulee olemaan vuonna 2018. "The Guardianin" haastattelussa Affleck ilmoitti, ettei elokuvalla ole vielä hyväksyttyä käsikirjoitusta, ja että hän ohjaa elokuvan vain jos tuntee elokuvan olevan hieno. Tammikuussa 2017 Affleck ilmoitti, ettei ohjaa elokuvaa, jotta voisi keskittyä pääroolin esittämiseen. Hän kuitenkin jatkaa yhä käsikirjoittajana, tuottajana ja pääosan esittäjän. Lisäksi Chris Terrio teki elokuvalle uuden käsikirjoituksen. Helmikuussa 2017 vahvistettiin, että elokuvan nimi on "The Batman" ja että Matt Reeves ohjaisi elokuvan. Kesäkuussa Reeves kertoi elokuvan keskittyvän hahmon etsiväpuoleen Hitchcock-vaikutteisella noir-tyylillä, joka korostaa Batmanin mieltä ja sydäntä tarinankerrontatekniikoissa. Heinäkuussa Reeves vahvisti, että käsikirjoitus tullaan kirjoittamaan uudelleen, jotta se sopisi hänen tyyliinsä ja visioonsa elokuvasta.


title: Batman elokuvissa

text: Elokuussa 2018 Reeves oli paikalla Television Critics Associationin paneelissa ja paljasti yksityiskohtia elokuvasta. Hän vahvisti "The Batmanin" olevan alkuperäinen noir-tyylinen tarina ilman alkuperätarinaa. Hän paljasti myös, että käsikirjoituksen olevan melkein valmis ja että elokuva sijoittuu Worlds of DC:n universumiin. Affleck on yhä yksi elokuvan tuottajista, mutta ei palaa nimikkohahmon rooliin. Kuvausten on suunniteltu alkavan keväällä 2019. "The Batmanin" suunniteltu ensi-ilta on 25. kesäkuuta 2021.


title: Triumph Acclaim

text: Triumph Acclaim oli British Leyland (BL) -konsernin vuodesta 1981 vuoteen 1984 valmistama etuvetoinen, keskikokoinen perheauto. Acclaim perustui japanilaiseen Honda Ballade -malliin ja sen moottori oli Hondan suunnittelema, mutta auto sisältää myös brittiläistä designia ja komponentteja.


title: Triumph Acclaim

text: Acclaim korvasi vuonna 1972 esitellyn Dolomiten, Acclaimin korvaajaksi markkinoille tuotiin Rover 200 (SD3), joka perustui Hondan Civic / Ballade -malliston seuraavaan sukupolveen.


title: Triumph Acclaim

text: Acclaim on jäänyt autoilun historiaan viimeisenä Triumph-merkkisenä autona. Viimeinen valmistunut yksilö on taltioitu Warwickshiren Gaydonissa sijaitsevaan Heritage Motor Centre -automuseoon.


title: Triumph Acclaim

text: Mallin suunnitteluprosessi käynnistyi vuoden 1978 aikana, British Leylandin käynnistettyä japanilaisen Hondan kanssa neuvottelut uuden pienen perhe-saloonin kehittämiseksi. Yhteistyö tuli BL:lle todelliseen tarpeeseen, sillä yhtiön uutuusmalli Austin Maestro saataisiin tuotantoon vasta vuonna 1983. BL:n silloinen johtaja Michael Edwardes allekirjoitti yhtiöiden välisen sopimuksen joulukuussa 1979. Hondan "Ballade"-malliin perustuva uusi, "Triumph Acclaim"-nimen saanut malli, saatiin tuotantoon 18 kuukautta myöhemmin. Markkinoilla malli korvasi 1970-luvun ajan tuotannossa olleen Triumph Dolomiten. BL piti Acclaim-mallin virallisen julkistustilaisuuden vuoden 1981 lokakuun alussa. Dolomiten ja TR7 / TR8 -mallien valmistuksen loppuminen merkitsi sitä, että vuoden 1981 jälkeen Acclaim oli markkinoilla ainoa "Triumph"-nimeä kantanut auto.


title: Triumph Acclaim

text: Suomessa tuntemattomaksi jäänyt Acclaim oli monessa suhteessa merkittävä automalli. Se oli ensimmäinen alun perin japanilainen auto, jonka valmistus tapahtui EEC:n (nykyisin EU) alueella. Näin se toimi tavallaan tienraivaajana muiden aasialaismerkkien eurooppalaisvalmistukselle. Acclaimin avulla BL pystyi osoittamaan, että yhtiö kykenee edelleen (tai uudelleen) valmistamaan laadultaan kelvollisia autoja. BL:n valmistamista autoista Acclaim oli kaikkein vähävikaisin ja siihen kohdistettiin kaikkein vähiten takuukorjausvaatimuksia. Toisin kuin aiemmat Triumph-mallit, Acclaim valmistettiin konsernin Pressed Steel Fisher -divisioonan tehtaalla Oxfordin Cowleyssa, jossa se korvasi heinäkuussa 1981 lopetetun Austin Maxin tuotannon. Acclaim pohjusti tietä myös muille Honda-perustaisille malleille, joita BL ja sen seuraajat Austin Rover Group ja Rover Group valmistivat Rover-merkin alla 1980- ja 90-luvuilla.


title: Triumph Acclaim

text: Mallin näkyvin ulkoinen eroavaisuus Hondaan verrattuna on maskin keskelle sijoitettu Triumph-emblemmi. Japanilaisessa mallissa teksti "Honda" oli sijoitettu maskin oikeaan laitaan. Muihin muutoksiin kuuluivat mm. tupla-Keihin -kaasuttimet (Ballade on varustettu yhdellä kaasuttimella) ja taustapeilien siirto etulokasuojien päältä oviin. Etu- ja takapään MacPherson-erillisripustus oli viritetty vastaamaan brittiostajien mieltymystä ja rungoltaan suurempikokoiset etuistuimet oli lainattu Morris Ital -mallista. Mallissa oli edessä levy- ja takana rumpujarrut.


title: Triumph Acclaim

text: Acclaimin voimanlähteenä toimi sama, sylinterikannen yläpuolisella nokka-akselilla (OHC) varustettu 1335 cm³:n moottori, kuin Hondan Civic-mallissa ja sisutus on istuimia lukuun ottamatta lähes identtinen emomallin kanssa. Mallin varustetasot ovat "HL", "HLS" ja huippuversio "CD", joka tarjosi mm. sähkötoimiset ikkunannostimet eteen ja taakse, ajovalojen pesimet ja valinnaisvarusteena ilmastointilaitteen. Malli ei valmistushistoriansa aikana kokenut mainittavia muutoksia. Kevyttä viilausta saivat osakseen mm. ovenkahvat, ohjauspyörä, ovien lukkonupit ja raitisilmasuuttimet.


title: Triumph Acclaim

text: Acclaimista tehtiin tarjolle myös erikoismalli "Avon", jonka varustukseen kuuluivat mm. nahkaverhoillut istuimet, kojetaulun ja ovien sisäpaneeleiden yläosan puuviilut sekä kaksivärimaalaus. Valinnaisvarusteena malliin oli tarjolla mm. turboahdin.


title: Triumph Acclaim

text: Vuosina 1982 ja 1983 Acclaim kuului Britannian kymmenen myydyimmän auton joukkoon, ensimmäisenä Triumph-mallina sitten vuoden 1965, jolloin myyntitilastoja alettiin listaamaan.


title: Triumph Acclaim

text: Acclaimin valmistus lopetettiin kesällä 1984 ja samalla merkki "Triumph" poistui kartalta. Mallia valmistaneesta yhtiöstä tuli nimeltään "Austin Rover Group" ja sen tuotelinjaan kuuluivat enää Austin-, Rover-, Land Rover- ja MG -automerkit.


title: Triumph Acclaim

text: Kaikkiaan tehtaan linjalta rullasi 133 625 Acclaim-yksilöä, joistta valtaosa myytiin Britannian kotimarkkinoilla. Mallin korvasi Rover 200 (SD3).


title: Growing Up

text: Growing Up on eteläkorealaisen laulajan IUn ensimmäinen studioalbumi. Se julkaistiin 23 huhtikuuta 2009. Kaksi albumin kuudestatoista kappaleesta, "Boo" ja "You Know (있잖아) (Rock Ver.)", julkaistiin singleinä.


title: Tomislav

text: Tomislav (k. 928) oli kroatialainen hallitsija, jota pidetään Kroatian kuningaskunnan ensimmäisenä kuninkaana. Hän yhdisti erilliset Kroatian ja Pannonian herttuakunnat yhdeksi kokonaisuudeksi. Tomislav nousi Kroatian herttuakunnan hallitsijaksi 910 ja oli kuninkaana 925–928.


title: Tomislav

text: Tomislavista tuli Kroatian herttuakunnan hallitsija yleisesti hyväksytysti määritelmän mukaan vuonna 910. Hänen edeltäjänsä oli Muncimir, joka oli luultavasti Tomislavin isä. Ei ole kuitenkaan täyttä varmuutta siitä, että hallitsiko Muncimir vuoteen 910 asti. Joidenkin historioitsijoiden mukaan Muncimir olisi kuollut jo vuonna 900, ja herttuakunnan hallitsijana olisi ollut neljä eri henkilö ennen kuin Tomislav olisi tullut valtaan 910–914.


title: Tomislav

text:
Pannonian herttuakunnan kroaatit pyysivät Tomislavilta apua taistelussa unkarilaisia vastaan. Tomislav kukisti heidät ja perusti rajan Dravajoelle. Hän yhdisti Pannonian Kroatian herttuakuntaan.
Bysantti solmi 923 Tomislavin kanssa liittouman Bulgarian tsaari Simeon I:stä vastaan. Tämä kiihotti Simeonin hyökkäämään Kroatiaan 926. Simeonin hyökkäys oli kuitenkin täydellinen katastrofi, ja Tomislav kukisti bulgarialaiset täydellisesti. Taistelun lopputulos oli Balkanin voimasuhteiden kannalta merkittävä, sillä se vaikutti kroaattien ja bulgaarien kulttuurialueen vakiintumiseen.
Tomislavin uskotaan kruunatun Kroatian kuninkaaksi joko vuonna 924 tai 925. Asiasta ei ole kuitenkaan täyttä varmuutta, eikä ole tietoa siitä, koska hänet kruunattiin ja kuka hänet kruunasi. Ainoa todiste Tomislavin kuninkuudesta on paavi Johannes X:n vuonna 925 lähettämä kirje, jossa paavi kutsuu Tomislavia kuninkaaksi. Kirjeen aitous on kuitenkin kyseenalainen.


title: Tomislav

text: Tomislav kuoli todennäköisesti vuonna 928.


title: Sierpińskin joukko

text: Sierpińskin joukko tarkoittaa matematiikassa reaalisen vektoriavaruuden ylinumeroituvaa osajoukkoa, jonka leikkaus jokaisen joukon, jonka mitta on nolla, on numeroituva. Sierpińskin joukkojen olemassaolo ei riipu Zermelon–Fraenkelin aksioomista. Wacław Sierpiński todisti niiden olemassaolon, mikäli kontinuumihypoteesi pätee. Toisaalta niitä ei voi olla olemassa mikäli Martinin aksiooma ℵ:lle pätee.


title: Vaalimaanjoen Mattilankosken pato

text: Vaalimaanjoen Mattilankoskeen valmistui uusi suistepato 4.3.2015. Uusi padonosa liittyy Mattilankosken myllyn patolaitteisiin. Uusi pato korvasi aikaisemmin paikalla olleen neuloilla suljettavan säännöstelypadon. Vanhasta padosta poiketen uusi pato mahdollistaa kalojen nousun padon yläpuoliseen osaan Vaalimaanjokea. Patomuutos ei vaaranna vesilaitoksen käyttöä. Patomuutoksen jälkeen poistui aikaisemmin paikalla olleen neulapadon säännöstelykäyttö, joka oli padon rakenteen takia vaikeaa ja vaarallista. Patomuutokseen liittyvistä rakennustöistä vastasi Maarakennusliike Ylä-Kotola. Kaakkois-Suomen elinkeino-, liikenne- ja ympäristökeskus vastasi padon muutossuunnitelman laatimisesta ja rakennustöiden aikaisesta valvonnasta. Maveplan Oy teki padon hydrauliset laskelmat, mitoituksen ja teknisen yleissuunnitelman.


title: Vaalimaanjoen Mattilankosken pato

text: Uusi suistepato rakennettiin vuonna 1958 puretun padonosan paikalle. Vanha yhä olemassa oleva suistepato alkaa myllyrakennuksen länsipäädystä ja jatkuu ylävirtaan päin 16 metrin matkan aina turbiinikanavan ja kosken väliseen sillan tukipilariin saakka. Uusi suistepato alkaa sillan tukipilarista ylävirtaan päin jatkuen virransuuntaisesti ja kääntyen lopuksi virran yli kohti kosken pohjoisrantaa. Mattilankosken padon kokonaispituus sillan tukipilari ja sulkulaitteet mukaan lukien on yhteensä noin 75 metriä. Padon harja on rakennettu tasolle N60+9,19 eli samalle tasolle, kuin sillan ja myllyrakennuksen väliin jäävä vanha suistepato. Kalannousun varmistamiseksi padon yläpäähän tehtiin 3,6 metrin levyinen ja 7 senttimetrin syvyinen harjan alenema, jonka keskelle tuli 6o senttimetrin levyinen kalannousuaukko, jonka kynnys on 30 senttimetriä padon harjan alapuolella.


title: Vaalimaanjoen Mattilankosken pato

text: Uuden padonosan rakenteessa on huomioitu uusien rakenteiden sopeuttaminen olemassa oleviin patorakenteisiin niin, että padon linjaus, poikkileikkaus ja koskenpuoleinen sivu vastaavat hyvin pitkälle vanhan aikaisemmin paikalla olleen suistepadon rakennetta. Muutostyön yhteydessä Mattilankosken säännöstelypato avattiin ja sen kynnys poistettiin kalannousun varmistamiseksi. Maantiesillan rakenteet suojattiin kosken pohjoisrannalle tehdyllä täytöllä. Uusi pato on tehty graniittilohkareista (koko 1,8 x 1,2 x 0,7 metriä, kivet on louhittu Virolahden Ala-Pihlajan Lammaskallion louhoksesta) joiden alle on valettu teräsbetoniset perustukset. Perustukset on ankkuroitu kallioon ja vanhan padon rakenteisiin. Padon turbiinikanavan puoleinen sivu on vahvistettu louheesta ja murskeesta tehdyllä luiskauksella.


title: Vaalimaanjoen Mattilankosken pato

text: Padon muutostyötä edelsi pitkä valmistelu-, suunnittelu- ja lupaprosessi. Aluksi padon omistajat ja Kaakkois-Suomen elinkeino-, liikenne- ja ympäristökeskus neuvottelivat Kymenlaakson museon edustajan kanssa eri patovaihtoehdoista. Näin haluttiin varmistaa, että Mattilankosken kulttuurihistorialliset arvot tulevat huomioiduiksi hankkeessa. Hyvin nopeasti neuvottelussa päädyttiin ratkaisuun, jossa tarkoituksenmukaisimmaksi vaihtoehdoksi nousi vuonna 1958 puretun vanhan suistepadon uudelleenrakentaminen. Kaakkois-Suomen elinkeino-, liikenne- ja ympäristökeskus laati hankkeesta padon muutossuunnitelman. Suunnitelma valmistui 23.3.2012. Padon omistajat panivat vesitalouslupahakemuksen vireille Etelä-Suomen aluehallintovirastoon 25.5.2012. Hankkeeseen liittyen selvitettiin vielä muun muassa Mattilankosken lunonnon arvoja vuollejokisimpukan ja kirjojokikorennon osalta. Myös patomuutoksen vaikutuksia Tyllinjärven Natura-alueeseen selvitettiin hankkeeseen liittyen. Etelä-Suomen aluehallintovirasto antoi hankkeeseen liittyen myönteisen vesitalouslupapäätöksen 4.12.2013.


title: Oliver Zelenika

text: Oliver Zelenika (s. 14. maaliskuuta 1993 Zagreb) on kroatialainen jalkapalloilija. Hänen pelipaikkansa on maalivahti. Hän pelaa Kroatian pääsarjassa NK Lokomotivan joukkueessa, jossa on lainalla NK Dinamo Zagrebista. Zelenika ei ole pelannut aikuisten maajoukkueessa otteluakaan, mutta valittiin vuoden 2014 MM-kilpailuihin Kroatian kokoonpanoon.


title: Peter LeBlanc

text: Peter LeBlanc (s. 3. helmikuuta 1988 Hamilton, Ontario, Kanada) on kanadalainen jääkiekkoilija, joka pelaa ECHL-joukkue Cincinnati Cyclonesissa. Hän on pelipaikaltaan keskushyökkääjä, mutta LeBlanc osaa pelata myös laidassa. Hän on pelannut myös yhden NHL-ottelun Washington Capitalsissa kaudella 2013–2014.


title: Peter LeBlanc

text: OHL-joukkue Barrie Colts varasi LeBlancin 142. pelaajana vuonna 2004, mutta hän ei kuitenkaan koskaan siirtynyt CHL:ään. LeBlanc pelasi kaksi seuraavaa kautta OPJHL-junioriliigaa Hamilton Red Wingsissa, jossa hänet palkittiin kauden 2004–2005 päätteeksi liigan vuoden tulokkaana. Kaudella 2005–2006, kevään 2006 pudotuspeleissä LeBlanc oli Red Wingsin paras maalintekijä ja hän jakoi joukkueen sisäisen pistepörssin voiton Kyle Zettlerin kanssa tehoilla 8+8=16.


title: Peter LeBlanc

text: Chicago Blackhawks varasi LeBlancin seitsemännellä kierroksella 186. pelaajana . Vuodet 2006–2010 hän kävi New Hampshiren yliopistoa. Kaudella 2008–2009 LeBlanc oli joukkueensa kolmanneksi paras pistemies tehoilla 14+16=30. Kaudella 2009–2010 hän nousi UNH:n kapteeniksi ja johdatti joukkueen Hockey Eastin runkosarjan mestaruuteen. LeBlanc ei yliopistovuosiensa vuoksi solminut NHL-sopimusta voimassa olleen varauksensa aikana, mutta hän siirtyi kuitenkin Blackhawksin organisaatioon solmittuaan vapaana agenttina vuoden mittaisen AHL-sopimuksen Rockford IceHogsin kanssa. LeBlancin tulokaskausi 2010–2011 toi siellä 57 runkosarjaottelussa tehot 12+18=30. Hän pelasi osan kaudestaan myös ECHL-joukkue Toledo Walleyessa. LeBlanc valittiin myös ECHL:n tähdistöotteluun. Kesäkuussa 2011 hän teki vuoden mittaisen jatkosopimuksen IceHogsin kanssa.